When Prime Minister Narendra Modi and Ghulam Nabi Azad started crying in Rajya Sabha Bhojpuri Bhojpuri Spl: जब मोदी जी के लोर में सराबोर राजनीत हो गइल निरमल – News18 Hindi\nBhojpuri Spl: जब मोदी जी के लोर में सराबोर राजनीत हो गइल निरमल\nआज ले किताबे में पढ़ले रहीं कि बिरोधी भइला के बादो जवाहर लाल नेहरू (Jawahar Lal Nehru) संसद में अटल बिहारी वाजपेयी (Atal Bihari Vajpayee) के बड़ाई कइले रहन. लेकिन परसों तs अपना आंखें से देखनी कि कटुता के कोना में मिठास कइसे छिपल रहेला. राज्यसभा में प्रधानमंत्री नरेन्द्र मोदी (PM Narendra Modi) अउर कांग्रेस के नेता गुलाम नबी आजाद (Gulam Nabi Azad) के ढर-ढर बहत लोर दुरलभ दृश्य रहे.\nपटना के गांधी घाट. गंगा जी के कलकल बहत धार बुझाये कि कान में मिसरी घोरत होखे. सीढ़ी पs बइठ के चार संघतिया बतिआवत रहन. रोहित कहले, आज ले किताबे में पढ़ले रहीं कि बिरोधी भइला के बादो जवाहर लाल नेहरू संसद में अटल बिहारी वाजपेयी के बड़ाई कइले रहन. लेकिन परसों तs अपना आंखें से देखनी कि कटुता के कोना में मिठास कइसे छिपल रहेला. राज्यसभा में प्रधानमंत्री नरेन्द्र मोदी अउर कांग्रेस के नेता गुलाम नबी आजाद के ढर-ढर बहत लोर दुरलभ दृश्य रहे. राहुल कहले, जब आंख के लोर में मन सराबोर हो जाला तs सभ मइल धोआ जाला. मोहित कहले, भावना के बेग नदी के धार से भी तेज होला. जब उमड़ जाई तs रोकले ना रोकाई. नेता लोग एकरा से कइसे अछूता रह सकेला. कुंदन तनी सोच के कहले, हमरा बिचार से गुलाम नबी आजाद के भाषण मौजूदा समय में ऐतिहासिक मानल जाई. तोर-मोर के जमाना में कांग्रेस नेता के मुंह से वाजपेयी जी के बड़ाई अनमोल बोल रहे.\nइंदिरा गांधी के नजर में अटल जी\nकुंदन, गुलाम नबी अउर वाजपेयी जी वला प्रसंग सुनावे लगले. गुलाम नबी आजाद संसद में बतवले कि पहिले के राजनीत में बिरोध के बीच भी कइसन अपनापन रहे. 1980 में इंदिरा गांधी दोबारा सत्ता में लौट आइल रही. जनता पार्टी टूट-फूट के छितरा गइल रहे. जनसंघ के जगह पs भारतीय जनता पार्टी बन गइल रहे. 1980 के लोकसभा चुनाव में अटल बिहारी वाजपेयी नयी दिल्ली सीट से जीतल रहन. इंदिरा गांधी प्रधानमंत्री रही. उनकर राजनीतिक सचिव रहन माखनलाल फोतेदार. फोतेदार कवनो समस्या के चुटकी में हल कर देत रहन एह से उनका चाणक्य कहल जात रहे. ओह घरी गुलाम नबी आजाद युवा कांग्रेस के राष्ट्रीय अध्यक्ष रहन. गुलाम नबी के संजय गांधी से बहुत दोस्तियारी रहे. उ जब-तब संजय गांधी से मिले खातिर पीएम हाउस जात रहन. माखन लाल फोतेदार कसमीरे के रहे वला रहन एह से गुलाम नबी के बहुत मानत रहन. गुलाम नबी अपना भाषण में कहले, “मैं इंदिरा जी की वो बात कभी भूल नहीं सकता, वे मुझे और फोतेदार जी को बताती थीं कि आप लोग जरा अटल जी के सम्पर्क में रहा करो. हमेशा कुछ सीखने का मौका मिलेगा.”\nबिरोध में भी अपनापन\nकुंदन अपना लय में बोलत रहन. मोरारजी सरकार में अटल बिहारी वाजपेयी विदेश मंत्री रहन. चरण सिंह गृह मंत्री रहन. कहल जाला कि चरण सिंह के राजनीतिक रंजिश में इंदिरा गांधी के जेल भेजल गइल रहे. ओह घरी जनता पार्टी अउर कांग्रेस में नफरत के भाव रहे. लेकिन एकरा बाद भी इंदिरा गांधी के नजर में अटल बिहारी वाजपेयी को ओहदा बहुत ऊंचा रहे. इंदिरा गांधी वाजपेयी जी के राजनीति के ज्ञाता मानत रही. जइसे कि जवाहर लाल नेहरू मानत रहन. गुलाम नबी ई बात भी बातवले कि उनका वाजपेयी जी से केतना सीखे के मिलल. 1991 से 1996 तक केन्द्र में नरसिम्हा राव के सरकार रहे. गुलाम नबी के मोताबिक, नरसिम्हा राव के सरकार अल्पमत के सरकार रहे. कवनो गठबंधन के सहजोग से भी बहुमत ना रहे. गुलाम नबी ओह घरी संसदीय कार्य मंत्री रहन. अटल बिहारी वाजपेयी विपक्ष के नेता रहन.\nतनिका गरम, तनिका नरम\nरोहित के सवाल पs कुंदन कहले, अटल जी अइसन मजबूत नेता के सामने अल्पमत के सरकार कबो डंवाडोल हो सकत रहे. संसदीय कार्यमंत्री होखे के नाते सदन के सुचारू रूप से चलावे के जिम्मेवारी गुलाम नबी पs रहे. एह मोसकिल समय में गुलाम नबी के अटल जी बहुत सहयोग कइले. ऊ अटल जी से सीखले कि कइसे कवनो समस्या के हल निकालल जा सकेला. बिपक्ष के भी बात रहे अउर सरकार के भी बात रहे, गुलाम नबी ई मंतर अटल जी से ही सीखले रहन. अटल जी के सहजोग से सरकार पांच साल तक चलल. भला बताईं कि कवन विरोधी नेता कमजोर सरकार के गिरावे के बदले चलावे के बात सोंची ? ई बाजपेयी जी जइसन नेता ही कर सकत रहे. बाजपेयी जी के ई सीख गुलाम नबी के तब काम आइल जब ऊ 2014 में राज्यसभा में नेता प्रतिपक्ष बनले. तनिका गरम, तनिका नरम के नीति अपनवले. सदन में एक-दू दिन बिरोध ओकरा बाद डिसकसन. एकरा वजह से कांग्रेस आपन बात भी कह देवे अउर बिल भी पास हो जाए. राजनीति में हरमेसा झगड़ा ना कइल जा सकेला.\nदू लफज मीठ बोलल भी गुनाह बा ?\nराहुल कहले, गुलाम नबी के तs तनिको भरोसा ना रहे कि प्रधानमंत्री नरेनदर मोदी उनकर अतना बढ़-चढ़ के तारीफ करिहें. आज के दौर में कवनो नेता शायदे आपन कट्टर विरोधी के अइसन तारीफ करत होई. मोहित सवाल पूछले, का नरेन्द्र मोदी के तारीफ से गुलाम नबी के मोसकिल भी हो सकेला ? तs राहुल कहले, ई सवाल गुलाम नबी से पूछल जा चुकल बा. दरअसल नरेनदर मोदी अपना भाषण में मजाक कइले कि उनकर तारीफ से हो सकेला कि गुलाम नबी के ग्रुप-23 के प्रतिक्रिया भी झेले के पड़ जाय. ग्रुप-23 कांग्रेस के ऊ असंतुष्ट गुट हs जे पार्टी में बड़ बदलाव खातिर सोनिया गांधी के चिट्ठी लिखले रहे. गुलाम नबी के एह सवाल के जबाब देले, ई तs कांग्रेस खातिर फकर के बात बा कि प्रधानमंत्री ओकर नेता के तारीफ कइले, ओकरा के सलाम कइले. कांग्रेस पार्टी में सभे समझदार बा. केहू लइका अइसन मुंह फुलावे वला नइखे. दरअसल ई सवाल एह से पूछल जा रहल बा काहे कि राजनीति में सोच के दायरा बहुत सिकुड़ गइल बा. अगर सत्ता पक्ष अउर विपक्ष के नेता मिलस-बतियावस चाहे एक-दोसरा के बड़ाई करस तs लोग इहे समझे लागे ला कि जरूर कवनो खिचड़ी पाक रहल बा. नेता का इंसान ना हवें ? इनका मन में कवनो भाव नइखे ? अगर दू लफज मीठ बोल देले तs एकरो में राजनीत बा ? राहुल के बात पs सभ कोई चुप लगा गइल. (लेखक अशोक कुमार शर्मा जी वरिष्ठ स्तंभकार हैं.)\nAtal Bihari Vajpayee Bhojpuri ghulam nabi azad Jawahar Lal Nehru narendra modi News in Bhojpuri भोजपुरी


भोजपुरी के वर्तमान स्वरूप : गत्यात्मक आ विकासमान – भोजपुरी साहित्य सरिता\nअपना प्रिय अंदाज,मिसिरी के मिठास आ पुरुषार्थ के दमगर आवाज का कारन भोजपुरी शुरुए से आकर्षण के केंद्र में रहल बिया | भाषा निर्भर करेलेविशेष रूप से भौगोलिक कारन आ बोलेवाला लोगन के आदत,रुचि आ प्रकृति पर | विशेष परिस्थिति भी एह में आपन बरियार प्रभाव छोड़ेले | भोजपुरिया लोगन के अलग–अलग क्षेत्रन में प्रभावित करेवाला अलग–अलग कारकन का चलते भोजपुरी के भी कई गो रूप लउकऽता आ अभी तककवनो महाबीर एकरा के अनुशासित कऽके मानक रूप ना दे पवले | वर्तमान में ई काम आसान नइखे रहि गइल,बहुत कठिन बा | खासकर अइसना मेंजब इलेक्ट्रॉनिक मीडिया के भी जबर्दश्त प्रवेश भइल बा भोजपुरी में | जब भी अंकुश चली त मुद्रिते माध्यम का हाथ से,ओकर कवनो विकल्प नइखेबाकिर इलेक्ट्रॉनिक माध्यम के प्रभाव सौ गुना अधिक रही | बहुत सोच समझ के,पूर्व योजना बनाइके ई काम करेके परी | एकरा बादे भोजपुरी भाषाअउर साहित्य के गत्यात्मक आ विकासमान वर्तमान स्वरूप कवनो भाषा के ईर्ष्या के विषय बन सकऽता |\nभले भोजपुरी के मानकत्व अभी तक प्राप्त नइखे भइल बाकिर अधिकांश साहित्यकार एकर ध्यान रख रहल बाड़े कि अइसने प्रयोग चलावल जाव जवनमानकीकरण का चौहद्दी में समा सके,जवन सभका खातिर सुग्राह्य होखे आ तर्कसंगत होखे | जे अपना क्षेत्रीय बोली का मोह से ऊपर ना उठि पाई ओकरमेहनत कुछ पानी में भी जाई,एह में कवनो संदेह नइखे | कुछो होखे,लेखन कार्य चलत रहे के चाहीं आ आजु तक के भोजपुरी साहित्य संपदा पर खालीसंतोषे ना गर्व भी कइल जा सकऽता जेकरा भंडार में कवनो विधा के स्तरीय रचनन के अभाव नइखे | भोजपुरी प्रकाशक का अभाव आ छपाई में बेसीखर्च का चलते ढेर पुस्तक बरिसन से प्रकाशनाधीन बाड़ी सन आ प्रकाशित पुस्तकन के भी अशेष सूची बनावल शोध कार्य के विषय हो गइल बा | राष्ट्रीयआ अंतर्राष्ट्रीय स्तर पर एकाध गो पुस्तकालयन का निर्माण से एह कार्य में सहूलियत मिल सकऽता,जो हर रचनाकार आपन किताब ओहिजा भेजे तऽ| हालॉकि अखिल भारतीय भोजपुरी साहित्य सम्मेलन,पटना, भोजपुरी अकादमी,पटना आ रामसखी रामबिहारी स्मृति पुस्तकालय–सह–शोध संस्थान, सारण का सङही पांडेय नर्मदेश्वर सहाय,पं.गणेश चौबे,पांडेय कपिल,श्री जगन्नाथ,डॉ. नंदकिशोर तिवारी,डॉ. राजेश्वरी शांडिल्य जइसन एकसदस्यीयसंस्था भी एह संदर्भ में आपन भूमिका बखूबी निभवले बाड़ी सन आ आजो निभा रहल बाड़ी सन बाकिर ओके पर्याप्त नइखे कहल जा सकत |\nवर्तमान भोजपुरी के पत्र–पत्रिकन पर संतोष कइल जा सकऽता | एह घरी जबकि हिंदी में भी साहित्यिक पत्रिका कुछ रचनाकार सदस्यन का भरोसे चलरहल बाड़ी सन ओहिजा भोजपुरी में लघु पत्रिकन के अतना संख्या कम नइखे | कई गो पत्रिका बुता गइली सन बाकिर कई गो उदित भी भइल बाड़ी सन | कुछ पत्रिकन के कलेवर आ व्यक्तित्व अपना रंगीनियत में काफी आकर्षक बा | एह में संडे इंडियंस, भोजपुरी संसार पत्रिका आ सिने भोजपुरिया केनाँव खास तौर पे लिहल जा सकऽता | नियमित रूप से मासिक तौर पर छपेवाली पत्रिका में “भोजपुरी माटी” के ना भुलावल जा सके | अपनाठोस,संतुलित आ स्तरीय रूप के बरकरार राखेवाली पत्रिका में सम्मेलन पत्रिका, पाती, कविता आ सुरसती के नाम गर्व के साथ लिहल जा सकऽता | माई, पनघट, परास, भोजपुरी जिंदगी, भोजपुरी विश्व, सिरजनहार, साखी आदि पत्रिकन के भी अंक बहुत बढ़िया निकलतारे सन | छमाही पत्रिका “सूझ–बूझ” प्रवेशांके से भोजपुरी पत्रकारिता के एगो नया संभावना के रूप में लउकऽतिया | भारत का अलावे दोसर देशन से भी पत्रिकन के निकले के खबरमिलत रहऽता बाकिर देश में ओकरा अनुपलब्धता के कारण एह विषय पर गंभीरतापूर्वक कुछ कहल नइखे जा सकत |\nइंटरनेट पर अँजोरिया डॉटकॉम, भोजपुरिया डॉटकॉम, भोजपुरी एक्सप्रेस डॉटकॉम, भोजपुरीमूवमेंट डॉटनिंग डॉटकॉम, भोजपुरीलिरिक्स डॉटकॉम, जय भोजपुरी डॉटकॉम, चौराचौरी एक्सप्रेस, भोजपुरी अर्ग डॉटकॉम, बिदेशिया, पूर्बांचल एक्सप्रेस डॉटकॉम आदि पत्रिका अपना–अपना खास तेवर कासाथ काम कर रहल बाड़ी सन | खुशी के बात ई बा कि एह में हर साइट कवनो खास विधा खातिर विशेष रूप से जानल जाले सन | कवनो समाचार तकवनो साहित्य–संस्कृति,कवनो सोशल नेटवर्किंग,कवनो भोजपुरी अस्मिता,कवनो खूबसूरत पत्रिका त कवनो भाषायी आंदोलन खातिर चर्चित बाड़े सन | कवनो साइट के तेवर उग्र बा त कवनो के धीर,गंभीर,प्रशांत, कवनो के तेवरे नइखे त कवनो के एह से कवनो मतलब नइखे– ईश्वर का कृपा से जइसनबन जाए | साहित्य,संस्कृति से लेके गीत,संगीत,फिल्म,टीवी– हर क्षेत्र में सर्वाधिक चर्चित लगभग पचीस–छब्बीस गो वेबसाइट बाड़े सन | ई भोजपुरीखातिर गर्व के विषय बा | अतने ना कुछ वेबसाइट समाज आ संस्कृति खातिर घातक वेबसाइट,संस्था आ कार्यन पर भी निगाह जमवले बाड़े सन – भोजपुरी माटी खातिर ई शुभ संकेत बा | नेट का माध्यम से छठ के परसाद भेजाए लागल बा देश का कोना कोना में– ई सराहना के बात बा |\nकवनो भाषा आ भाषायी संस्कृति के व्यापक प्रचार–प्रसार में सिनेमा के महत्त्वपूर्ण भूमिका होले | भोजपुरी में ई अनमोल आ सुखद घड़ी आइल पहिलफिल्म “गंगा मइया तोहे पियरी चढ़इबो“ के 1962 में रिलीज भइला से,जेकर मुहूर्त भइल रहे 1961 में | एकर निर्माता नाज़िर हुसैन जी के भोजपुरीसंसार कबो ना भुलाई | तब से कई गो फिल्म भोजपुरी भाषी क्षेत्र में हिंदी फिल्म के समानांतर सफलता के झंडा गाड़े शुरू कइली सन | 1986 तक केफिल्मन में लागी नाहीं छूटे रामा,बिदेशिया,दंगल,बलम परदेशिया,धरती मइया,गंगा किनारे मोरा गाँव,हमार भौजी,भैया दूज,दुलहा गंगा पार के के विशेषरूप से चर्चा कइल जा सकऽता | लगभग सात बरिस का अंतराल में भोजपुरिया दर्शक त जइसे भोजपुरी फिल्म के भुलाइए गइल | दरअसल ओह घरीतक भोजपुरी फिल्म का ऊपर हिंदी फिल्म के मसाला फार्मूला पूरी तरह हावी हो गइल रहे | मौलिकता से कोसो दूर आ अपना माटी से भटकल भोजपुरीफिल्म के 2003 में फेरु से एगो नया जन्म मिलल ससुरा बड़ा पइसावाला से, जेकर अभिनेता रहन लोकगायक मनोज तिवारी आ तबसे जे भोजपुरीफिल्मन के दौर चलल त नया–नया प्रयोग करत अजुओ पूरा गति में बा | ई बात दीगर बा कि आज कई गो भोजपुरी फिल्म बक्सा में बंद बाड़ी सन आ ढेरत मुँहहीं का भरे गिरतारी सन बाकिर तबहुँओ निर्माता लोगन के आकर्षण का केंद्र में त ई बिजनेस बड़ले बा | एहिजा ई कहल ज्यादे ठीक होई किभोजपुरी फिल्म निर्माता लोगन के एह विषय पर मंथन करेके चाहीं कि काहें अतना असफल होतारी सन फिल्म | फिल्म के कथानक का साथ–साथ गीतआदि के भी पृष्ठभूमि जो भोजपुरी के आपन मौलिक ना रही त नीमन दिन देखे के लोभ छोड़हीं के परी |\nलोकगायन के भी चर्चा कइल ओतने जरूरी हो गइल बा काहेंकि भोजपुरी समाज पर ओकर खासा असर बा | एह में कवनो संदेह नइखे कि आजभोजपुरी संगीत मड़ई आ चौपाल से उठिके राष्ट्रीय आ अंतर्राष्ट्रीय मंचन पर आसीन हो चुकल बा आ ई बहुत खुशी के बात बा बाकिर एकर आयोजनअतना महङा होखे लागल बा कि मड़ई आ चौपाल से ई जइसे अलोपिते हो गइल बा | पइसा आ प्रचार का लोभ में लोकसंगीत का सङे खेलवाड़ो खूबभइल | नया धुन का चक्कर में कवनो अवसर के धुन कवनो अवसर के गीतन में भी खूब ढुकावल गइल बा | अगिला पीढ़ी खातिर लोकगीतन केवास्तविक धुनन के पहिचानल बहुत कठिन काम हो जाई | फूहड़ गीतन के बाढ़ि एकर रहल–सहल कोर–कसर भी पूरा कऽ दिहलसि | फूहड़पन आअसभ्य भाषा के लोकगायन में जबर्दश्त प्रवेश भोजपुरी संस्कृति खातिर बहुत बऽड़ खतरा बा | भोजपुरी संगीत खातिर लिखे जाएवाला गीतन केरचनाकारन में साहित्यकार लोगन के संख्या ना के बराबर बा– ई एगो बरियार कारन बा एकर | संस्कार गीत,धोबी गीत,जँतसार,रोपनी के गीत,पचराआदि लोकगीतन के संरक्षण आज के महत्त्वाकांक्षी गायकन का मिलावटी प्रवृत्ति का कारन चुनौतीपूर्ण हो गइल बा | एही तरह से सोरठी बृजभार,लोरकीआदि लोकगाथा आ गोंड़ऊ नाच (हुरका के नाच) आदि लोकनृत्यन के भी बचावल बहुत जरूरी बा | एह संदर्भ में वर्तमान बाजार में प्रतिष्ठित गायक लोगआ महुआ, ईटीवी आदि चैनल जो रुचि देखाई त संरक्षण के उमेदि कइल जा सकऽता |\nपिछला कई साल से संविधान के आठवीं अनुसूची में भोजपुरी के दर्ज करावे खातिर प्रयास चल रहल बा | एने एह में अउर तेजी आइल बा बाकिर सिवायआश्वासन के कवनो परिणाम तक यात्रा अभी पहुँचल नइखे | एमें कवनो संदेह नइखे कि भोजपुरीभाषियन के संख्या भारत में बड़हन बिया , एकरासङही विश्व के कई गो देशन– मारिशस,सूरिनाम आदि के मुख्य भाषा भी हऽ भोजपुरी | अइसना में एकरा साहित्य,संस्कृति आदि के विकासमान रूपमें अउरी बढ़ंती खातिर जरूरी बा कि संविधान के आठवीं अनुसूची में एकर नाम भी दर्ज होखो |\nअब त कई विश्वविद्यालयन में भी भोजपुरी के पढ़ाई चालू हो गइल बा आ कहीं न कहीं भोजपुरी से संबंधित चर्चा चलिए रहल बा– ई संतोष के विषय बा | बाकिर अतने से काम ना चली | खाली साहित्य–सृजन से बात ना बनी | साहित्य का अलावे भोजपुरी के भाषिक रूप पर भी मंथन कइल बहुत जरूरी होगइल बा | भाषाशास्त्री लोगन के चाहीं कि बिना कवनो पूर्वग्रह के बिना समय गँववले एह काम में भी लागि जाईं | जब तक भोजपुरी के मानक रूप केएगो मोटा–मोटी रूप भी सामने ना आई तब तक व्याकरण आदि के लेखन ओतना महत्त्वपूर्ण नइखे |\nलेकिन, एह सभसे जरूरी ई बात बा कि भोजपुरी के गैरसाहित्यकार वर्ग में ई जागरूकता ले आइल जाव कि लोग बाहर–भीतर हर जगह खुलकेभोजपुरी बोलसु, खरीदके भा माङिके भोजपुरी के किताब आ पत्र–पत्रिका पढ़सु | एह तरह के जागरूकता अभियान भोजपुरी के अग्रणी संस्थन केचलावे के परी | बुद्धिजीवी वर्ग के दायित्व त अभी शुरूए नइखे भइल | अभी तक भोजपुरी के स्थिति ई बा कि ऊ अपने लोगन के नजर में सम्मान केभाषा नइखे | हमनी के बियाह ,जनेऊ आदि हर तरह के परोजन खातिर नेवता,पोस्टर आदि हिंदी का सङही भोजपुरियो में लिखे शुरू करेके परी | भोजपुरी सम्मान के क्रांति अब ज्यादा प्रासंगिक हो गइल बिया | जब तक एह शून्य से सम्मान यात्रा के शुरुआत ना कइल जाई आ जब तक हर जुबान सेभोजपुरी स्वाभिमान के रस ना बरिसे लागी, तब तक एह विषय पर कवनो गंभीर टिप्पणी महत्त्व नइखे राखत |\nसंपर्क ‐ द्वारा‐ संदीप मजुमदार , ३ नं. लिंक रोड, बंधु महल क्लब के निकट , उत्तरायन (पलता) ,\nपो. बंगाल एनमेल , जिला ‐ 24 परगना (नार्थ) प.बं. पिन ‐ 743122\nआलेखडॉ. रामरक्षा मिश्र विमल


एगो काम जवन बरिसन से होत आइल बा, बाकिर एने आ के कुछ ठप जइसन पड़ल बा, ऊ हऽ भारत पाकिस्तान के शांतिवार्ता. जतने भइल ओहमें शांति कम रहे, वार्ता बेसी. बाकिर अब उहो नइखे. सवाल ई उठत बा कि पाकिस्तान में बतियावलो जाव त केकरा से?\n1- का राष्ट्रपति जरदारीजी से बात कइल जा सकेला. पाकिस्तानी पब्लिक क मानना बा कि जरदारीजी से कइल जा सकेला, अगर बात नान सीरियस होखे त. बाकिर भारत पाक शांति वार्ता नान सीरियस बात त हऽ ना. एहसे जरदारीजी से बात कइल बेकार होखी. जरदारी का मामिला में एगो बात अउर कहल जाला कि जरदारीजी के केहू सीरियसली ना लेला. खुद जरदारीओजी खुद के सीरियसली ना ले लें.\n2- का पाकिस्तान के प्रधानमंत्री गिलानीजी से बात कइल जा सकेला. गिलानीजी अपना सूट का चलते सीरियस बुझालें. बाकिर अगर पर्सनल्टी में सीरियसनेस सिर्फ सूटे का खाता में होखे, त फिर त सूटे से बतियावे के चाहीं. सूट चाहे जतना सीरियस होखे, बोलेला ना. आ गिलानीजी चाहे बोलस कतनो, बाकिर ऊ सीरियस ना हउवन.\n3- गिलानीजी के सीरियसली एहीसे ना मानल जाला कि ऊ जरदारीजी के कैंडीडेट मानल जालें. जइसन कि बतलावल जा चुकल बा कि जरदारीजी के पाकिस्तान में ओतने सीरियसली लिहल जाला जतना सीरियसली भारत में लाफ्टर चैलेंज देखल जाला.\n4- अफगानिस्तान से, तालिबानियन से पाकिस्तान का बारे में सीरयसली बात कइल जा सकेला. जवना तरह पाकिस्तान में जगह जगह धमाका हो रहल बा, ओकरा के देख के त लागता कि पाकिस्तान में मुस्तैदी से दिल लगा के काम सिर्फ तालिबानीये करत बाड़े. कर्मठ तालिबानियन से निवेदन कइल जा सकेला कि अपना कर्मक्षेत्र के पाकिस्ताने तक सीमित राखस. बाकिर तालिबानियन से बाते का हो सकेला? बम, बंदूक, धमाका का अलावा तालिबानी कवनो दोसर बात करिये ना सकस. अतना बम आ ओतना बंदूकन से फलाना इलाका तबाह करे के बा, एकरा अलावा दोसरा वाक्य तालिबानियन का समझे में ना आवे ला. तालिबानी तबाही खातिर अतना कटिबद्ध होलें कि कहीं दोसरा इलाका में तबाही ना मचा पावस, तो अपने इलाका में मचावल शुरु कर देले. लाहौर आ पेशावर के धमाका त इहे बतावऽता.\n5- का पाकिस्तान का बारे में ओबामा से बात कइल जाव? ओबामा अकसर पाकिस्तान क बारे में बात करत रहेलें. बाकिर मसला ई बा कि ओबामा के पाकिस्तानी नेता तबे सीरियसली लेलें, जब ओबामा पाकिस्तान के डालर देबे के एलान करेलें. ओबामा के नान डालरी घोषणा के पाकिस्तान सीरियसली ना ले ला. पाकिस्तान में अइसे ओबामा चाहें, त जरदारीजी से बात कइल जा सकेला, बाकिर जरदारीजी का बारे में पहिलही बतलावल जा चुकल बा उनकर चले ना. चलेला तालिबानियन के बाकिर ऊ बतियावे खातिर राजी नइखन सन.\n6- बुश से बात करे के कवनो मतलब नइखे. अमेरिका में हाल ई बा अमेरिकी पत्रकारो उनका से बात ना करस. अमेरिका में वाशिंगटन से रिटायर भइल नेता आ हालीवुड से रिटायर भइल अभिनेत्री के गत एके जइसन होला. दुनु बस संस्मरण सुनावे भर के रह जालें.\nअब रउरे बताईं कि पाकिस्तान में केकरा से बतियावल जाव?


देश आ समाज – पृष्ठ 34 – Anjoria\nअक्टूबर 20, 2010 OmPrakash Singh\nपिछला हफ्ता गाजीपुर जिला के नंदगंज थाना के पुलिस तीन गो परिवार के मेहरारुवन के थाना उठा ले गइल आ ओहिजा बंधक बना के राखि लिहलसि. फिरौती का रुप में…\nअक्टूबर 15, 2010 OmPrakash Singh\n– आर्य संपूर्णानन्द भोजपुरी के भोजवाली पूरी समुझल केतना नादानी के काम बा, ई खाली पढ़े आ सुने वाली बाति नइखे. बहुते विचार मंथन के बाति बा. आज के माहौल…\nहर तरह के कला प्रस्तुति, परफार्मिंग आर्ट्स, के बढ़ावा देबे खातिर १९७३ में (स्व॰) आदित्य विक्रम बिड़ला एगो संस्था “संगीत कला केन्द्र” के स्थापन कइले रहन. तब से ई संस्था…\n– आर्य सम्पूर्णानन्द हम लगभग बीस बरिस से पत्रकारिता के अनुभव देखत बानी. तब से अब ले पत्रकारिता में जमीन आसमान के अन्तर आ गइल बा. तब त खादी के…\n– पाण्डेय हरिराम अक्टूबर का शुरु में गाँव गइल रहीं. सिवान जिला के पचलखी पंचायत के खुदरा गाँव. बड़ बूढ़ बतावेलें कि कबही एकर नाम खुदराज माने सेल्फ गवर्न्ड रहे.…\nअक्टूबर 8, 2010 OmPrakash Singh\n– पाण्डेय हरिराम बुधवार (छह अक्टूबर) का दिने राहुल गांधी, पी एम इन मेकिंग, कह दिहले कि कट्टरवाद का मामिला में राष्ट्रीय स्वयंसेवक संघ (आर एस एस) आ स्टूडेंट इस्लामिक…


पूर्वी उत्तर प्रेदेश में त्योहार का मौका पर सुरक्षा के पुख्ता इंतजाम – टटका खबर\nपूर्वी उत्तर प्रेदेश में त्योहार का मौका पर सुरक्षा के पुख्ता इंतजाम\nगोरखपुर मंडल आ अगल बगल का इलाका में दशहरा, दुर्गा पूजा, बकरीद वगैरह त्योहारन का मद्देनजर सुरक्षा के पुख्ता इंतजाम कइल गइल बा.\nप्रशासन का ओर से कहल गइल बा कि गोरखपुर मंडल के देवरिया, गोरखपुर, महराजगंज, आ कुशीनगर जिलन में दशहरा, दुर्गा पूजा, आ बकरीद के मद्देनजर संवेदनशील इलाकन में पुलिस अधिका सतर्क रही. अइसनका लोग के सूची बना लीहल गइल बा जेह लोग स शांति भंग होखे के अनेसा बा.\nगोरखपुर जिलाधिकारी रवि कुमार के निर्देश पर जिला कचहरी में नियंत्रण कक्ष चालू हो गइल बा आ सगरी अधिकारियन के छुट्टी रद्द करत मोबाइल चालु राखे के कहल गइल बा.\nप्रवक्ता के कहना बा कि पुलिस महानिरीक्षक के निर्देश पर मूर्ति भसावन के जुलूस का राह में जगहे जगह सीसीटीवी कैमरा लगावल गइल बा आ दुर्घटना से बचावे ला बिजली के तार अउरी ऊँच कइल गइल बा. पूजा पंडालन में उमडत भीड पर नजर राखे ला एलआईयू के तैनाती कइल गंइल बा.\nTags: गोरखपुर, सुरक्षा इंतजाम


Bhojpuri: भोजपुरी गीतन में अश्लीलता अब बरदास नइखे होखत – Danik India\nBhojpuri: भोजपुरी गीतन में अश्लीलता अब बरदास नइखे होखत\nBy Danik India April 30, 2021 116 No comment\nई सोचनीय बिषय बा. अगर , लोकप्रियता के मसाला रहित त कतने लोग लोकप्रिय हो जइते. ना लंगटे घुमला से लोकप्रियता ना होला. बांग्ला भाषा के लोग जब हमरा से पूछेला कि बांग्ला में श्यामा संगीत, रवींद्र संगीत, बाउल गीत आदि के परंपरा बा. रउरा भोजपुरी में का खाली देह गाथा बा? त हमरा करेजा में हूक उठेला.\nभोजपुरी गीतन में अश्लीलता के हद तब पार हो गइल, जब ओमें यौनांग तक के बेखटके इस्तेमाल होखे लागल. ई हमनी के भोजपुरिया समाज के गिनल चुनल लोगन के करतूत ह बाकिर लांछन पूरा समाज पर लागी. गाना हिट होखे के लालच में कथित गीतकार एतना गिर जाई कि गीत में गुप्तांग के वर्णन करी? ईह का हो रहल बा. कुकुर- बिलार लंगटे रहे ल सन. बाकिर ओकनियो का एतना अश्लील ना होले सन. त अइसन कुल गीतकार कुकुरो- बिलार से गइल गुजरल हो गइल बाड़न स? ई सोचनीय बिषय बा. अगर , लोकप्रियता के मसाला रहित त कतने लोग लोकप्रिय हो जइते. ना लंगटे घुमला से लोकप्रियता ना होला. बांग्ला भाषा के लोग जब हमरा से पूछेला कि बांग्ला में श्यामा संगीत, रवींद्र संगीत, बाउल गीत आदि के परंपरा बा. रउरा भोजपुरी में का खाली देह गाथा बा? त हमरा करेजा में हूक उठेला. केहू तरे कहेनी कि हमरा भोजपुरी में त एक से एक निर्गुन गीत बाड़े सन. बाकिर सवाल पूछे वाला कहेला कि हम त खाली अश्लील गीत सुनतानी. आखिर लोग पसंद करत होइहें तबे नू अतना अश्लील कैसेट निकलतारे सन. हम कहेनी कि ना, भोजपुरी भाषी लोगन के संख्या कई करोड़ बा. ई कुल कैसेट करोड़ में ना बिकाले सन. त सवाल पूछे वाला कहेला कि तबो त बाजार में भोजपुरी के अश्लीले गाना सुनाता. सब त ईहे कहेला कि भोजपुरी गीत माने अश्लीलता. हर समाज में मां- बहिन के इज्जत होला. भोजपुरियो समाज में मां- बहिन के इज्जत बा. त जे अश्लील गीत लिखता, ओकरा का मां- बहिन नइखे? कौनो अंतरात्मा नइखे? कौनो विवेक नइखे? ई सवाल हर ओह आदमी के मथी जे अश्लील गीत सुनि के अपना के लज्जित महसूस करता. केहू त आगा बढ़ि के कहो कि अब बहुत हो गइल. अब ई अति रुके के चाहीं. अच्छा बताईं त कौन अइसन भाषा बा जवना में एह तरे डाइरेक्ट गुप्तांग के नांव लेके आ बाजा बजा के गीत गवाता आ नाचल जाता? तनीं गहराई से सोचीं आ का कइल जा सकेला एकरा पर बिचार करीं. जब एह बिषय पर हम एगो संवेदनशील आदमी से बात कइनीं त ऊ कहलस कि जौन कंपनी भा आदमी भोजपुरी में गीत लीखता, ओकरा पर मोकदिमा क दीं. ओकरा के कोर्ट में घसीट के ले आईं. अदालत फैसला करो कि आखिर अश्लीलता के कौनो हदो- हिसाब बा कि ना. जे अश्लील गीत लिखता, ओकरा में त गीतकार कहाए के योग्यते नइखे. गुप्तांग के गीत में ले आके कुकुर- बिलार से भी नीचे गिरे वाला काम कइला का बाद अइसना आदमी के गीतकार कहब? तब त हदे हो जाई. ऊ कहले कि अइसना कैसेट कंपनी आ गीतकार, गायक के सार्वजनिक भर्त्सना करेके चाहीं. त पुछाइल कि ई भर्त्सना के करी? त ऊ चुप लगा गइले. ना अब चुप रहला के समय नइखे. रउरा यू ट्यूब पर जाके देखीं. बाजार में कैसेट के दोकान पर जाके देखीं. खाली आ खाली स्त्री के विकृत देहगाथा वाला कैसेट भरल बाड़े सन. भोजपुरी में एतना अश्लील गाना रउरा कबो ना सुनले होखब. हमनी के समाज कतना विकसित हो गइल. बाकिर कुछु लोगन के गंदा सोच के कारन पूरा समाज सवाल के घेरा में आ जाई? समझदार आदमी कहता कि एकरा पर बोले आ लिखे के जरूरत बा. भर्त्सना करे के जरूरत बा आ एगो आंदोलन खड़ा करेके जरूरत बा. इंटरनेट, यू ट्यूब आ व्हाट्स एप के जुग में एगो आंदोलन छेड़ल मुसकिल काम नइखे. केहू संवेदनशील नौजवान आगे आओ जे इंटरनेट टेक्नालाजी के जानकार बा. इंटरनेट के आंदोलन ढेर दूर ले जाई. ए लेख में अश्लील गीतन के बानगी देबे के बिचार अउवे. बाकिर जब ओह गीतन के भाषा सुनुईं त हिम्मत ना परुए कि एह शब्दन के प्रयोग कइल जाउ. हद से ज्यादा अश्लील. एह बिषय में एगो कहानी याद आवतिया. एक बेर एगो अश्लील आ फूहड़ कहानी आ कविता लिखे वाला आदमी के दंड दियाइल कि ऊ जेल में तमाम लोगन का संगे लंगटे रहो. जेल में सबका के लंगटे रहे के दंड दिया. लंगटे रहि- रहि के अश्लील गीतकार एतना उबिया गइल कि कहलसि कि हम अब ना अश्लील गीत लिखब, हम माफी मांगतानी. हमरा के कपड़ा पहिरे दीं सभे. त अगर अबे बिरोध ना होई त अइसन गीतकारन के मन बढ़ि जाई. ओकनी के लागी कि भोजपुरी गीत माने स्त्री के विकृत देहभाषा के विस्तार. एगो अउरी बुजुरुग से हम एह बिषय पर चर्चा क के पुछलीं कि रउरा एकरा के रोके के कौनो उपाय बताईं. त ऊ कहले कि अश्लीलता फइलावे वाला लोगन के मंच पर बइठा के दस आदमी ओकरा खिलाफ भाषण देउ. ऊ भागे लागे त ओकरा के रोकि के बइठावस जाउ. तब जाके अश्लीलता के धंधा बंद होई. एह मटिलागना ग्रुप के भोजपुरी भाषा के इतिहास बिगाड़े के का अधिकार बा? बात त सही बा. बाकिर मंच पर बोला के बात से लतियावल संभव नइखे. एह विकल्प के खारिज करेके परी. कौनो कारगर उपाय निकाले के परी. रउरा सब एकरा पर बिचार करीं सभे कि एह प्रवृत्ति पर तत्काल रोक कइसे लागी. अगर कुछु ना कइल जाई त अश्लीलता के प्रवृत्ति ना रुकी. जबले कौनो कठोर कदम ना उठी, ई बढ़त जाई. हर बुरा चीज के अंत होला, बाकिर प्रयास करेके परेला.एगो अउरी बात. बार- बार ई आरोप लागल बा कि इंटरनेट पर भोजपुरी गाना खोजला पर लागेला कि हम अश्लीलता के महामेला में आ गइल बानी. त खाली आरोप लगवला से का होई? ढीठ प्रवृत्ति के आदमी एह कान से सुनेला आ ओह कान से निकाल देला. ओकरा पर कौनो असरे ना परे. काहें से ऊ जानता कि थोरे दिन अइसन लोग हल्ला करिहें आ फेर चुप हो जइहें. कौनो भोजपुरी कलाकार से एह बिषय पर बात करीं त लागी कि ऊ एकरा खिलाफ पहिलहीं से लाठी लेके तेयार बा. बाकिर फेर ऊहे- ढाक के तीन पात. चलीं एह प्रवृत्ति के झकझोरल जाउ. अश्लीलता के अंत होखो आ निर्गुन, सुघड़ गीत आ भजन के परंपरा शुरू होखो. (लेखक विनय बिहारी सिंह वरिष्ठ पत्रकार हैं. यह उनके निजी विचार हैं.)\nTags: Bhojpuri News Ashleel bhojpuri gaana Bhojpuri Bhojpuri songs Bhojpuri Vulgar Songs Ganda bhojpuri gana Vulgarity in Bhojpuri\nअंतरराष्ट्रीय कॉमर्शियल उड़ानों पर 31 मई तक के लिए लगी रोक, कोरोना केसों के बढ़ने पर फैसला\nBig News: बिहार के मुख्‍य सचिव अरुण कुमार सिंह का कोरोना संक्रमण से निधन, अस्‍पताल में थे भर्ती\nलोकसभा में नरेंद्र मोदी का संबोधन: किसानों के विरोध के शुद्ध इरादों को प्रदूषित करने वाला ‘एंडोलंजिविस’\nबिहार चुनाव: JDU के 115 में 67 उम्मीदवार पिछड़ा-अतिपिछड़ा वर्ग के, 10 MLA का भी कटा टिकट\nबंगाल के चुनावों में भाजपा दो अंकों का आंकड़ा पार करने के लिए संघर्ष करेगी, यदि नहीं, तो मैं प्रशांत किशोर का कहना है कि मैं ट्विटर छोड़ दूंगा


भिखारी ठाकुर – Anjoria\nअगस्त 6, 2010 भोजपुरी\nभोजपुरी माई के एगो लाल\nमनई में कमाल\nअइसन पूत के पाके धरती\nहो गइली निहाल.\nकाहे कि अइसन लोग\nबेर बेर न आवेलें\nसांच सीधा गीत न गावेलें\nपरेम के नेह के\nसनेह विछोह विराग के\nहियवा में धधकत आग के.\nबाकिर उ गवलें\nइहाँ उहाँ धवले\nहाथ में भोजपुरी के\nजवना के लूती लूती में रहे\nगाँव गवई के हाल\nबिदेसिया के अलाप\nविधवा के विलाप\nअनाथ के लोर\nगरीब के सुसकी\nमहाजन के मनमानी.\nहेतना के करी\nभोजपुरी के भंडार भरे ला\nमाई के सेवा करे ला\nअपना गीत से\nरीत आ पीरीत से\nजवना में नाटक बा\nअंखिया से चूवत पानी बा\nलोर से लजारत ओरियानी बा\nएगो टूटही पलानी बा\nझांझर मुंह आ\nधुराइल जवानी के.\nबाकिर हउए ऊ\nअन्हार में अंजोर नियर\nदुनिया कहे ला उनके\nभोजपुरी के शेक्सपियर\nजुलाई के महिना में (१० जुलाई, १९७४) के भोजपुरी के शेक्सपियर के पुण्यतिथि रहे.\nउनही के समर्पित ई हमर रचना जवन दू दिन पहिले लिखले बानी. आ अबले अप्रकाशित बा.\n2 thoughts on “भिखारी ठाकुर”\nअगस्त 9, 2010 को 5:23 अपराह्न पर\ndhynabad, apne ke hamar ee kavita pasan padal.\nअगस्त 7, 2010 को 12:39 अपराह्न पर\nकुतुबपुर मकान जंहावा,गंगाजी के धारा बा\nभिखारी भोजपुरिया, के बतिया निराला बा\nमाटी में साउनाईल ,अउरी भाव में लपेटाईल.\nगबर -घिचोर ,विदेसिया ,विधवा विलाप सुनाइल.\nई अनपढ़ पुरुखवा आजु सभेके दुलारा बा\nपटेल साहब बड़ी निक लागल राउर रचना में भिखारी ठाकुरजी के पा के .\nगीतकार :-ओ.पी. अमृतांशु


अबकि के हमहु चक्र ले के आईब झुन्नन : परमवीर चक्र विजेता बीर अब्दुल हमीद - JaiBhojpuri.com\nअबकि के हमहु चक्र ले के आईब झुन्नन : परमवीर चक्र विजेता बीर अब्दुल हमीद\nPosted by नबीन भोजपुरिया ( NB ) on June 30, 2012 at 10:27pm\nई कवनो कहानी ना ह ई त सांच ह जेकरा के नीमन से तोपि ढांपि दिहल बा अब एकरा पाछे केहु के का मकसद बा हम जानत नईखी बाकी जवना हिसाब से अपना माटी के लोगन के हमनिये के भुलवावत बानी जा उ दिन दुर नईखे जब लईकन से पुछाई की बबुआ बीर कुंवर सिंह के जानेल ? मंगल पांडे के ? राजेन्दर बाबु के ? आ अईसन कई गो नाव बा जवन आवे वाला पीढी से पुछाई त ओकनी के मुडि डोला के कहियन स कि ई के ह ? हम नईखी जानत । आजु हम जेकर बात करे जात बानी ओह महान , माटी के लाल अमर शहीद के नाव ह बीर अब्दुल हमीद । जी बीर अब्दुल हमीद , जिनिकर जनम 1 जुलाई , 1933 मे भोजपुरिया माटी के पावन क्षेत्र गाजीपुर जिला के एगो छोटहन गांव धामुपुर ( धामपुर ) मे भईल रहे , बाबुजी आ बाबा के कसरती देहि आ पहलवानी वाला शरीर के असर अब्द्लु हमीद प परल रहे । बाबुजी दरजी के काम करत रहले आ एगो गरीब परिवार मे अब्दुल हमीद के जिनगी आगे बढे लागल । लईकाई गोली डंटा कबड्डी चीका जईसन गंवही खेल मे बीते लागल, खेते आईल गईल कबो नदी मे पंवरे खाति गिरोह मे गईल , केहु के बदमाशी आ गलत काम के बिरोध कईल त अब्दुल हमीद के खुन मे बसल रहे । एहि तरे गांव के जरी के स्कुल मे पढत आ अपना गांव के लईकन के संगे खेलत कुदत , अपना बाबुजी मोहम्मद उस्मान के छत्र छाया मे अब्दुल हमीद के जिनगी आगे बडे लागल । कसरत आ दंगल मे भाग लेहला के संगे संगे लाठी भाजे के सवख अब्दुल हमीद के कसरती देहि के अउर ढीठगर बना देहलस । मगई नदी के किनार प बसल एह गांव के लोग कबो ई ना सोचले रहे की उनुका गांव मे एगो अईसना सपुत के जनम भईल बा जवना प आपन देश त आपन देश सेना के इतिहास मे देश विदेश मय इयाद करी । रेलवे के नोकरी खाति गांव से भरती होखे गईलन बाकि रेलवे के जगहि प सेना मे भरती हो गईले बीर अब्दुल हमीद । बीर अब्दुल हमीद 27 दिसम्बर 1954 मे सेना के ग्रेनेडियर इंफेंट्री रेजिमेंट मे भरती भईलन बाद मे उनुका के रेजिमेंट के 4था बटालियन मे भेज दिहल गईल जहवा से उ शहीद होखे के घरी ले देश के सेवा कईलन । सेना के ओर से अब्दुल हमीद के आगरा अमृतसर जम्मु कश्मीर दिल्ली जाये के परल । चीन के संगे लडाई मे इनिकर बटालियन , 7वा इंफेंट्री ब्रिगेड के संगे रहे , एह लोगन के बटालियन के चीन के संगे लडाई नमका चु नाव के जगहि प भईल रहे , इनिकर बटालियन चारो ओर से घेरा गईल रहे बाकी अपना दुश्मन देश के सेना के काटत पीटत चीरत भारत पैदले इनिकर बटालियन भुटान आ बाद मे मिसामेरी ले गईल रहे । बाकि बीर अब्दुल हमीद के अभी असल लडाई त बाकिये रहल , अपना मातृभुमि अपना भारत माई के रक्षा के कसम खईले ई बीर भोजपुरिया जवान5साल से एंटी टैंक बिभाग मे काम कईले आ बाद मे इनिका राईफल निशानेबाजी के अनुभव के देखि के इनिकर ट्रांसफर परमोसन के संगे एन सी ओ कमांडिंग बना के राईफल प्लाटुन मे भेज दिहल गईल । एक हाली जब ई अपना गांवे गईल रहले त अईसही बतकही मे अपना भाई से कहले रहले के " सेना मे जेकरा लगे कवनो ना कवनो चक्र ईनाम मे मिलल रहेला ओकर सेना मे बहुत मान सम्मान रहेला बाडा लोग इज्जत देला , अबकि के हमहु चक्र ले के आईब झुन्नन " बात 1965 के ह जब पाकिस्तानी सेना अपना पुरा दमखम के संगे पैटन टैंक ले ले खेम-करन - अमृतसर रोड प बढत रहे आ पाकिस्तानी सेना के योजना पुरा अमृतसर के चारो ओर से घेरि के कब्जिया लेबे के रहे । उंखि के खेत होखाला के वजह से ओजुगा राईफल प्लाटुन के राखल गईल रहे , आ जब पाकिस्तानी सेना खेम-करन - अमृतसर रोड पे बढे लागल त एक हाली लागल की अमृतसर अब बाची ना । बाकी तब लोग जानत ना रहे की ओजुगा एगो माई के लाल ठाढ बा जेकरा आगे कतनो टैंक आ जाउ बाकी उ केहु के भारत माई के जमीन प ठाड ना होखे दिही । 8 सितम्बर 1965 के जब पाकिस्तानी से 4था रेजिमेंट प धाईँ धाईँ फायरिंग करत रहे गोला बरसावत रहे ओहि दिने दुपहरिया ले बीर अब्दुल हमीद पाकिस्तानी सेना के दु गो टैंक ढाही देले रहले । एगो टैंक के कमांडर त इनिके से पाता पुछत रहे आ ओकरा बाद ओहि टैंक के धुंवा धुंवा कई देहले बीर अब्दुल हमीद । 10 सितम्बर 1965 के फेरु पाकिस्तानी सेना अपना आर्मर सपोर्ट के संगे संगे पैटन टैंक ले के दोगुना रफ्तार से हमला कईलस बाकी 4थ बटालियन के एह राईफल प्लाटुन के चीर ना पवलस काहे की ओजुगा ठाड रहे एगो अईसन सिपाही जवन सोच के आईल रहे कि आगे बढे ना देम एकनी के चाहे कुछौ हो जाउ । एगो डीह के पाछे आपन पोजिसन बना के अब्दुल हमीद चतुराई से पाकिस्तानी सेना के तीन गो टैंक के माटी मे मेरा देले रहले आ एहि से पुरा 4था बटालियन के जोश कई गुना बढि गईल रहे आ पाकिस्तानी सेना के संगे दिक्कत इहे रहे की उ अब्दुल हमीद के जोहि ना पावत रहे । दिमाग दिल आ देहि , तीनो के बेजोड संग साथ मिलवले अब्दुल हमीद पाकिस्तानी सेना के चीर फारि के लुगरी बना देले रहले , जब ले ई ओह डीह से पाकिस्तानी सेना के धुरकुस उडावत रहले तब ले पाकिस्तानी सेना 4था बटालियन के घेराव के ना तुरी पवलस आ एहि तुरे के चक्कर मे ओकर तीन गो टैंक दु दिन पहिले आ तीन गो टैंक 10 सितम्बर के धुरकुस हो गईल रहे , बाकि तबले पाकिस्तानी सेना के आह लागि गईल रहे आ ओकरा बाद पाकिस्तानी सेना के आर्मर सिपाही इनिका उपर हमला कई देहले , बाकि शहीद होत होत बीर अब्दुल हमीद ओह दिन के चौथा टैंक के मटियामेट कई देले रहले । अपना ओह तीन दिन मे अमृतसर के बचावे खाति बीर अब्दुल हमीद अपना दिल दिमाग आ देहि के बल प पाकिस्तानी सेना के7गो पैटन टैंकन के माटी मे मिला देले रहले । बाद मे 4था बटालियन के सपोर्ट भेटा गईल ओकरा बाद पाकिस्तानी सेना के भागे के परि गईल । जवन पाकिस्तानी सेना के ई टुकडी रहे ओकर नाव रहे एम 48 प्लाटुन जवना के उ अंतिम लडाई रहे काहे की पाकिस्तानी सेना के एह प्लाटुन के बेईज्जत हो के खेमकरन अमृतसर से जाये के परल रहे कई गो पैट्न टैंक भारत के सेना कब्जियाईयो ले ले रहे , आ एहि से ओहि जगहि के नाव " पटन नगर " भी परि गईल । बीर अब्दुल हमीद के शहीद शरीर दिल्ली आईल आ उनुका मेहरारु श्रिमती रसुलन बीबी के बीर अब्दुल हमीद के देश सेवा खाति 16 सितम्बर 1965 के भारतीय सेना के सबसे बडहन पुरस्कार " परम वीर चक्र " दिहल गईल । बीर अब्दुल हमीद के अपना देश के सेवा करत परम वीर चक्र के अलावा , सैन्य सेवा मेडल , समर सेवा मेडल, रक्षा मेडल मिलल रहे । इँहा के नाव प डाक टिकट भी जारी भईल , एगो धारावाहिक परमवीर चक्र आवत रहे जवना मे इँहा के रोल नसिरुद्दीन शाह कईले रहले । इँहा के गांव धामुपुर मे इँहा के याद मे मेमोरियल भी बनल बा । बाकी जईसे की रउवा सभे जानत बानी की हमनी के क्षेत्र के महान लोगन के पहिचान के कवना हिसाब से दुर्गति भईल बा त ओह दुर्गति से बीर अब्दुल हमीद के मेमोरियल भी ना बांचि पावल आ स्थिति ई बा की गते गते लोग अब बीर अब्दुल हमीद के भुलवले जात बा । सुने मे आवता ( पिछिले साल सुनले रहनी ) की इनिका उपर फिलिम भी आवे वाली बिआ ! बाकी अबले बुला आईल नईखे । हमरा मन परेला हमनी के जब कक्षा चार भा पांच मे पढत रहनी जा तब हमनी के बीर अब्दुल हमीद के बारे मे पढावल गईल रहे , आजु हमरा के इँहा के मन परनी ह काहे की काल्हु हम एक जाना से इँहा के बारे मे पुछले रहनी आ उनुकर जबाब कुछ अईसन रहे - ( उ भोजपुरिया माटी से ना हवे एह से हिन्दी मे सवाल रहे ) सवाल - अब्दुल हमीद कौन थे ? जबाब - आँ , ह्म्म्म्म होगा कोई सवाल - अच्छा वीर अब्दुल हमीद कौन थे ? जबाब- आँई , पता नही कितने वीर है इस देश मे सवाल - अच्छा अच्छा परम वीर चक्र विजेता वीर अब्दुल हमीद कौन थे ? जबाब - देखिये भाई साहब आप तो पीछे ही पड गये , हमको नही पता भाई साहब , अब आप हमे जाने दिजिये ।\nबस हम आपन बात एजुगे खतम करत बानी , आ इहे उमेद रही की कम से कम हमनी के अपना आवे वाला पीढी के अईसन महान महान लोगन से परिचय करावत रहब जा बतावत रहब जा आ भोजपुरिया माटी के गुन से अपना आवे वाला पीढियन के सोच के के भोज्पुरियामय बनावत रहब जा ! जब ले जिआ\nटांठ हो के जिआ जवान भारत माई खाति जिआ\nभोजपुरिया बन के जिआ जवान जय भोजपुरी स्रोत - विकी, गुगल , प्रवक्ता , नभाटा Views: 343\nTags: अब्दुल, आर्मी, जय, बीर, भोजपुरी, रेजिमेंट, सेना, हमीद Like 15 members like this\nComment by Rohit Lal on June 30, 2012 at 10:47pm Sat sat Naman ba eh Bharat mata ke sapoot , Bhojpuria jwana ke ..\njai Ho Abdul Hamid ji\nJai Bhojpuri .... Comment by संजीव सिंह on July 2, 2012 at 10:42am अब त हालत अईसन हो चुकल बावे कि राष्ट्र अउर राष्ट्रवाद के बात करे वाला लोग खतिरा वीर अब्दुल हमीद के परिवार के पीडा वोट बटोरे मे खास काम नईके आवत, ना त वीर अब्दुल हमीद के बारे में भी जरूर विचार कईल जाईत। अउर ऐतना आसानी से उनका के ना भुलावल गईल रहीत। वीर अब्दुल हमीद के हमार शत शत नमन बावे अउर दिक्कार बावे अईसन समाज प जवन अपना इतिहास के भुला गईल बावे।\nनवीन भईया बहुत बहुत धन्यवाद। बहुते दुलचस्प मरम से भरल अउर प्रेरणा देवे वाला लेख लिखले बानी। अईसने वीर के शहादत ही ऐह भारतभूमि के गौरव बनवले रखले बावे।\nजय भोजपुरी Comment by नबीन भोजपुरिया ( NB ) on July 2, 2012 at 8:14pm रोहित जी संजीव भाई जय भोजपुरी बहुत बहुत धन्यबाद एह लेख के पढे खाति आ एह प आपन बिचार राखे खाति । जे जे एह लेख के पसन कईले बा ओहु लोगन के अउलाह धन्यबाद आ शुभकामना बडुवे । जय भोजपुरी Comment by Umesh Gautam on July 2, 2012 at 8:45pm एह लेख खातिर रउरा के बहुते धन्यवाद ! जय भोजपुरी । Comment by Sudhir Kumar on July 3, 2012 at 12:45am नवीन भाई, प्रणाम आ जय भोजपुरी, वीर अब्दुल हमीद के भुला चुकल ई पीढी शायद अपना देश के, देश प्रेम के, अउर शहादत शब्द के मतलब भी बहुत जल्दिये भुला जाई। शत-शत नमन बा एह योद्धा के, जे देश खातिर आपन जान लुटा दिहलन... Comment by संजीव सिंह on July 3, 2012 at 1:06pm Comment by Bishwajit yadav on July 3, 2012 at 9:04pm जय भोजपुरी\nहम त अब्दुल हमीद जी के बारे मे अपना बाबुजी से सुनले रहनी पर राउर लेख पढ के बहुत जानकारी मिलल एकरा खाती रउआ के हम गोड लागत बानी और हमरा आशा ना विश्वास बा कि रउआ और भी भोजपुरियाँ माटि के महान लोग के जीवन से परिचय कराईम Comment by sanjay panday on July 12, 2012 at 11:48am bhaiya parnam |\nbahut sahi aa jwalant sawal ba |\nsayad ave wala deen me aisane kuch hokhe wala ba |\nhamani hi jimmedar hi hokhab.kahe se ki sab apan laika\nke privet school me padhai ta ohije itihas me ee kul na mili hamani ke jimmedari ba bacha log ke bataval jav |\nhalaki ham padhale bani |\nbahut jankari milal ba raur lekh se etana hamahu na janat rahani hameed ke bare |


लंदन ओलम्पिक में सुशील कुमार रजत पदक ले के रह गइलें – टटका खबर\n६६ किलो वर्ग के कुश्ती मुकाबला के फाइनल में भारत के सुशील कुमार हार गइलें आ रजत पदक से संतोष करे के पड़ल. बाकिर अबकि के ओलम्पिक में भारत इतिहास बना दिहलसि जब ओकरा छह गो पदक हाथे लागल. अबहीं ले कवनो ओलम्पिक में भारत के अतना पदक ना मिलल रहुवे. खेल मंत्री अजय माकन के कहना बा कि अगिला ओलम्पिक में भारत पचीस गो पदक के उमेद ले के उतरी.


आधार कार्ड – टटका खबर\nटटका खबर,3मार्च 2017, शुक\nउन्नाव से भाजपा सांसद साक्षी महाराज के काल्हु रात मोबाइल फोन प जान से मार डाले के धमकी दीहल गइल. फोन करे वाला के नम्बर पुलिस के बता दीहल गइल बा. जाने जोग बा कि सात्री महाराज कट्टर हिन्दू सोच राखे वाला नेता हउवन, पश्चिम चंपारण जिला के बेतिया नगर में रमना मैदान में आजु\nकेन्द्र सरकार अब पैंसठ अरब बचा ली लुटेरन से\nकेन्द्र सरकार आधार कार्ड का जरिए सब्सिडी के रुपिया सीधे खाता में भेजल शुरु क दिहले बिया जवना चलते एकर लूट बंद हो गइल बा. विश्व बैंक हिसाब लगवले बावे कि एह तरीका से भारत सरकार हर साल करीब पैंसठ अरब रुपिया बचा लीहल करी जवना के बाद में बेहतर इस्तेमाल कइल जा सकी. वाशिंगटन


खबर भोजपुरी में – Page2– टटका खबर\nटटका खबर (मंगल, 15 सितंबर 2015)\nप्रधानमंत्री नरेन्द्र मोदी आ श्रीलंका के प्रधानमंत्री रानिल विक्रमसिंघे के प्रतिनिधमंडल स्तर के बातचीत के बाद दुनू देश आपसी संबंधन के अउरी आगा ले जाए आ बढ़ावे खातिर आपन प्रतिबद्धता बतवले. चिकित्सा अउर अंतरिक्ष विज्ञान में सहयोग बढ़ावे खातिर चार गो समझौतन पर दस्तखत भइल. साझा बयान में पीएम मोदी कहलन कि श्रीलंका हमनी के\nटटका खबर (सोमार, 14 सितंबर 2015)\nसंयुक्त राष्ट्र सुरक्षा परिषद में स्थाई सदस्यता लेबे के कोशिश में लागल भारत के सोमार का दिने बड़हन सफलता मिलल जब संयुक्त राष्ट्र के करीब 200 सदस्य राष्ट्र सुरक्षा परिषद में सुधार के सवाल पर अगिला एक साल ले चरचा करे पर तईयार हो गइले. चीनो एह प्रस्ताव के समर्थन कइले बिया. श्रीलंका के प्रधानमंत्री\nटटका खबर (अतवार, 13 सितंबर 2015)\nजीतन राम माँझी काल्हु शनिचर का दिने जे रुसलन त आजु एह घरी ले रुसले बाड़न. भाजपा के लोग उनुका के मनावे में लागल बा बाकिर ऊ अबहीं ले लाइन पर नइखन आइल. उनकर जिद्द बा कि लोजपा का बरोबरे सीट चाहीं उनुको गोल के. कम पर ना मनीहें काहे कि ऊ अपना के कवनो\nटटका खबर (मंगल, 18 अगस्त 2015, देश दुनिया)\nइलाहाबाद हाईकोर्ट मंगल का दिने एगो बड़हन फैसला सुना के सरकार आ ओकरा कर्मचारियन के जान सूखा दिहले बावे. आदेश दिहले बावे कि सरकार अपना सगरी नौकरशाहन आ कर्मचारियन ला जरूरी बना देव कि ओह लोग के पालित सरकारी स्कूले में पढ़ीहें आ जे प्राइवेट स्कूलन में पढ़ाई ओकरा तनखाह से स्कूल के फीस के\nटटका खबर (मंगल, 14 अप्रैल 2015)\n(सोमार, 13 अप्रैल के खबर) नई दिल्ली में छुआछूत खतम करे के अभियान के शुरुआत करत केन्द्रीय गृहमंत्री राजनाथ सिंह कहलन कि समाज के कमजोर आ छँटुआ हिस्सा का साथे जाति का आधार पर कवनो तरह के भेदभाव ना होखे दिहल जाई. जान जाईें जे एह घरी संघ के अभियान एही तरह के बा जवना\n(शनिचर, 28 मार्च के खबर) आखिर उहे भइल जवन पहिले से तय रहुवे. अपना गोल के तानाशाह बन चुकल अरविन्द केजरीवाल आपन तनिको विरोध करे वालन के गोल से लात मार के निकाल फेंके पर आमादा बाड़न. आ शनिचर का दिने भइल बइठक का दौरान कुछ लोग के बाकायदा पिटाईओ कइल गइल. आआपा गोल में\nखबर भोजपुरी में (शुक, 30 जनवरी 2015)\n(बियफे, 29 जनवरी के खबर) पुरनका जनता परिवार के एक जुट करे के मुहिम पर चोट करत राजद के लालू आज कह दिहलन कि उनकर गोल अलगे चुनाव लड़ी. एह एलान से छनछनाइल नीतीश कुमार अब मुलायम सिंह का साथे होखे वाला बइठका में ना जाए के फैसला कइले बाड़न. ना खुदा ही मिला ना\nखबर भोजपुरी में (बुध, 28 जनवरी 2015)\n(मंगल, 27 जनवरी के खबर) अमेरिका के राष्‍ट्रपति बराक ओबामा के कहना बा कि उनकर देश भारत के बेहतरीन भागीदार हो सकेला. तीन दिन के दौरा पूरा कइला से पहिले दिल्ली के सिरिफोर्ट में नवहियन के संबोधित करत कहलन कि अमेरिका एह बात के समर्थन करत बा कि सुरक्षा परिषद में भारत के स्थायी सदस्यता\nखबर भोजपुरी में (मंगल, 27 जनवरी 2015)\n(सोमार, 26 जनवरी के खबर) दिल्ली के गणतंत्र दिवस परेड समारोह के मुख्य अतिथि बन के आइल अमेरिकी राष्ट्रपति बराक ओबामा कई गो रिकार्ड बना दिहलन. अमेरिका के सिक्रेट सर्विस के नियम कवनो राष्ट्रपति के खुला में पैंतालीस मिनट से अधिका ना रहे दे‌व बाकिर आजु बराक ओबामा पूरा दू घंटा ले राजपथ पर बइठल\nभारत के गणतंत्र दिवस का मौका पर सगरी भारतवासियन के हार्दिक बधाई! (अतवार, 25 जनवरी के खबर) भारत के दौरा करे आइल अमरीकी राष्ट्रपति आ भारत के पीएम के आपसी समझदारी का पहल पर भारत अमरीका का बीच न्यूक्लियर डील क्लियर हो गइल. दुनू देश आपसी सहयोग आ समझदारी से आगे बढ़त रहीहें. एकरा साथही\n(शनिचर, 24 जनवरी के खबर) अमरीकी राष्‍ट्रपति बराक ओबामा तीन दिन के भारत यात्रा पर अतवार का भोरे चहुँपिहें. उनुका संगे उनकर पत्नी मिशेल ओबामा, बड़का अधिकारी आ अमरीकी उद्योगपतियन के एगो समूहो आवत बा. ओबामा के ई तिसरका आ राष्ट्रपति के रूप में दुसरका भारत यात्रा ह. ओबामा अबकी के गणतंत्र दिवस समारोह के\nवसंत पंचमी का पावन पर्व पर रउरा सभे ला मंगल कामना. (शुक, 23 जनवरी के खबर) आरा के सिविल न्‍यायालय परिसर में पेशी खातिर ले आवत कैदियन के छोड़ावे खातिर एगो मेहरारू आत्मघाती बम विस्फोट क दिहलस जवना का बाद आपाधापी में दू गो बदमाश – लंबू शर्मा आ अखिलेश उपाध्याय – भाग निकलले सँ.\nखबर भोजपुरी में (बियफे, 22 जनवरी 2015)\n(बुध, 21 जनवरी के खबर) स्‍वाइन फ्लू से तेलंगाना में नाहियो त 19 जने के मौत हो चुकल बा आ एकरा के रोके के हर संभव उपाय कइल जा रहल बा. तीस लोग के इलाज अस्पतालन में हो रहल बा. हालांकि जनता के चेतावल गइल बा कि घबरा के अपने से आपन बचाव के इलाज\nखबर भोजपुरी में (बुध, 21 जनवरी 2015)\n(मंगल, 20 जनवरी के खबर) कांग्रेस आ भाजपा से घूस के रुपिया ले के आआपा के वोट देबे के सलाह देबे वाला अरविन्द केजरीवाल के निर्वाचन आयोग नोटिस भेजले बावे कि काहें ना उनुका खिलाफ कार्रवाई कइल जाव. केजरीवाल के बियफे ले जवाब देबे के कहल गइल बा. एने केजरीवाल मंगल का दिने जुलूस ले\nखबर भोजपुरी में (मंगल, 20 जनवरी 2015)\n(सोमार, 19 जनवरी के खबर) भाजपा के केन्‍द्रीय चुनाव समिति के बइठक नई दिल्‍ली भइल जवना में दिल्ली विधानसभा चुनाव खातिर भाजपा के उम्मीदवारन के नाम तय कइल गइल. एह बइठक में प्रधानमंत्री नरेन्‍द्र मोदी, पार्टी प्रमुख अमित शाह, सुषमा स्‍वराज, अरूण जेटली आ नितिन गडकरी शामिल भइले. बइठक का बाद अमित शाह कहलन कि\n(अतवार, 18 जनवरी के खबर) सूचना प्रसारण मंत्री अरुण जेटली मीडिया से सनसनी फैलावे आ मीडिया ट्रायल चलावे से गुरेज करे के सलाह दिहलन. कहलन कि बड़को मामिलन में निजता के गोपनीयता राखे के चाहीं. साथही इहो कहलन कि सुरक्षा कार्यवाहियन के जीवंत प्रसारण पर रोक लगावे पर विचार कइल जात बा काहें कि एहसे\n(शनिचर, 17 जनवरी के खबर) शनिचर का दिने रक्षा मंत्री मनोहर पर्रिकर बेंगलुरू में एगो समारोह में भारतीय वायु सेना के देश में बनल हलुका लड़ाकू विमान तेजस के पहिला खेप सँउपलन. एह मौका पर एलसीए तेजस, एडवांस लाइट हेलीकॉप्‍टर ध्रुव, लाइटकामवेट हेलीकाप्‍टर आ आधुनिक परीक्षण विमान होग के हवाई प्रदर्शनो देखावल गइल. बिहार के\nखबर भोजपुरी में (शनिचर, 17 जनवरी 2015)\n(शुक, 16 जनवरी के खबर) शुक का दिने आम आदमी पार्टी के बड़का नेतन में शामिल शाजिया इल्‍मी भारतीय जनता पार्टी में शामिल हो गइली. भाजपा अध्‍यक्ष अमित शाह से भेंट कइला का बाद मीडिया से बतियावत में इल्‍मी कहली कि उनकर मन चुनाव लड़े के नइखे बाकिर पार्टी के फैसला मनीहें. शुके का दिने


बिहारी बाबू कहिन: करे कोई, भरे कोई!\nPosted by Priya Ranjan Jha at 7/28/2006\nभैया झाजी, का कीजिएगा... उ कहते हैं न अपने इंहा... मजूरी के नाम... गलती हो गइल... मजबुरी के नाम गांधी बाबा.\nतो जय हो गांधी बाबा!!! बनल रहे हरियरी... हम तोहके कमाईं और कुकुरा तोहके चाटे. इहे ह सबसे बढ़ सांच.


Anil Kumar Pandey's Page - JaiBhojpuri.com\nMaleGorakhpur, U.P.India Like 1 member likes this\nBlog Posts (1)Discussions (198)EventsGroups (3)Photos (11)Photo AlbumsVideos Anil Kumar Pandey's Likes Anil Kumar Pandey's Friends\nView All Anil Kumar Pandey's Groups\nAnil Kumar Pandey's Discussions\nसोरहो आने साच बा...\nStarted this discussion. Last reply by Anil Kumar Pandey Dec 28, 2011. 26 Replies\nतनि एहू पर गउर करीं जा\nStarted this discussion. Last reply by Rajeev Mishra "राजीव भोजपुरिया" Jun 12, 2011. 1 Reply\nकहीं के ईंट- कहीं के रोडा\nStarted this discussion. Last reply by Anil Kumar Pandey Nov 14, 2011.7Replies\nकुछ कहे के बा\nStarted this discussion. Last reply by Anil Kumar Pandey Dec 28, 2011. 12 Replies\nफोटो भी कुछ बोलेला\nStarted this discussion. Last reply by Anil Kumar Pandey Jun 18, 2012. 196 Replies\nभुलाईल बिसरल गीत-गवनई\nStarted this discussion. Last reply by Anil Kumar Pandey Jan 15, 2011. 17 Replies\nAnil Kumar Pandey's Page\nAnil Kumar Pandey updated their profileJan 16Anil Kumar Pandey replied to Anil Kumar Pandey's discussion फोटो भी कुछ बोलेलाJun 18, 2012Anil Kumar Pandey replied to Anil Kumar Pandey's discussion फोटो भी कुछ बोलेला" बतावल जाव, ई फोटो का बोलत बा\n"Apr 26, 2012Anil Kumar Pandey replied to Anil Kumar Pandey's discussion फोटो भी कुछ बोलेला"अब हम का कहीं, रउऐ सभे कुछ कहीं\n"Mar 24, 2012Manish kumar Rai liked Anil Kumar Pandey's discussion फोटो भी कुछ बोलेलाMar 23, 2012Rajeev Mishra "राजीव भोजपुरिया" replied to Anil Kumar Pandey's discussion फोटो भी कुछ बोलेला"दुनिया मे कुछुवो मुमकिन बा !!\n"Mar 22, 2012Rajeev Mishra "राजीव भोजपुरिया" replied to Anil Kumar Pandey's discussion फोटो भी कुछ बोलेला"दुगो दीवाना चाहे कुछु कहो जमाना !"Mar 22, 2012Deepak Sinha liked Anil Kumar Pandey's discussion एगो गंभीर चुटकुलाMar 11, 2012Anil Kumar Pandey liked Ravi Ranjan's blog post तिरिया चरितरMar 7, 2012Anil Kumar Pandey postedastatus"भोजपुरी परिवार के सदस्‍य लोगन के हमरे ओरी से होली के हार्दिक शुभकामना\nजय भोजपुरी"Mar 7, 2012 0\nAnil Kumar Pandey liked Anil Kumar Pandey's discussion फोटो भी कुछ बोलेलाFeb 20, 2012Anil Kumar Pandey liked Admin's discussion जय भोजपुरी परिवार के सदस्यन के बारे में ताजा समाचारFeb 20, 2012Anil Kumar Pandey liked Admin's discussion जय भोजपुरी परिवार के सदस्यन के बारे में ताजा समाचारFeb 20, 2012Anil Kumar Pandey replied to Anil Kumar Pandey's discussion फोटो भी कुछ बोलेला"जय भोजपुरी\nई फोटो का बोलत बा\n"Feb 20, 2012ALOK SINGH THE COMMON MAN liked Anil Kumar Pandey's discussion एगो गंभीर चुटकुलाFeb 18, 2012Sudhir Kumar liked Anil Kumar Pandey's discussion एगो गंभीर चुटकुलाFeb 17, 2012 More... RSS\nRampura, Brahmpur, (Chaurichaura), Gorakhpur\nNationauduniya news paper\nAnil Kumar Pandey's Photos\nAnil Kumar Pandey's Blog\nPosted on April 4, 2011 at 8:30pm2Comments\nएगो संघतिया हउअन उमेश भाई, उहे एके हमरे मेल पर भेजले हवन। शायद उनहू को केहू भेजले होई। हमरा के ई बहुत निमन लागल ह। उमेश भाई अउर एकर असली लेखक से क्षमा याचना के साथ आप सब लोगन खातिर इहां रखत बानी।\nयह ज़िन्दगी बदल रही है!!जब मैं छोटा था, शायद दुनिया बहुत बड़ी हुआ करती थी.. मुझे… Continue AddaBlog Post\nAt 9:39pm on January 12, 2012, dhiraj kumar yadav said… Jai BHojpuri At 8:06pm on December 31, 2011, dhiraj kumar yadav said… आपको नया साल मुबारक हो, यह साल आपके लिए ख़ुसीया लाए At 7:46pm on December 28, 2011, dhiraj kumar yadav said… नमस्कार भाई, Jai Bhojpuri At 6:18pm on December 17, 2011, dhiraj kumar yadav said… Yes At 8:59pm on December 15, 2011, नबीन भोजपुरिया ( NB ) said… अनिल जी प्रनाम आ जय भोजपुरी\nजय भोजपुरी प भोजपुरी से जुडल एगो सम्मेलन भईल रहल ह राउर बिचार के इंतेजार बा ! कुल्हि कई गो लिंक बा तनि आपन सोरह आना बिचार देब आ फोटो भी बाडन स जवन बहुत कुछ कहत बाडन स त बहुत नीमन लागित ! रउवा सभ के आसिरबाद मिलत रहे बस अतने उमेद आ बिसवास बा !\nजय भोजपुरी At 9:14pm on November 14, 2011, नबीन भोजपुरिया ( NB ) said… http://www.jaibhojpuri.com/forum/topics/3634233:Topic:353385\nतनी एक हाली देखि लेब एह तीनो लिंकवा के आ राउर विचार के इंतेजार रही अनिल भाई :-) At 9:13pm on November 14, 2011, नबीन भोजपुरिया ( NB ) said… http://www.jaibhojpuri.com/profiles/blogs/3634233:BlogPost:354346 At 9:12pm on November 14, 2011, नबीन भोजपुरिया ( NB ) said… http://www.jaibhojpuri.com/profiles/blogs/3634233:BlogPost:354861 At 4:17pm on October 7, 2011, Anoop Srivastava said… अनिल भाई जी प्रणाम,\nगाँव त हमार सलेमपुर के पास बा चकरवा, बाकी शिक्षा-दीक्षा देवरिया-गोरखपुर में ही भइल बा आ दिल्ली अइले से पहिले2बरिस हम सहारा समय गोरखपुर में भी रहल बानी । रउरी चौरीचौरा ढाला पे मकई,परमल आ खीरा के मजा आवत जात खूब लेहले बानी सन । पंजवार के कार्यक्रम जरूर बनाइब, भेंट होखला के पूरा सम्भावना बा । At 8:29pm on October 1, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! No comments yet!


ओमान की खाड़ी में 'हलचल' से भारत में बढ़ जाएंगे पेट्रोल-डीजल के दाम! - ओमान\nहिन्दी न्यूज़ » दुनिया » ओमान की खाड़ी में ‘हलचल’ से भारत में बढ़ जाएंगे पेट्रोल-डीजल के दाम!\nPublish Date - 8:56 am, Fri, 14 June 19\nअपराध5months ago


बतकुच्चन  – ८२ – Anjoria\nनिबन्ध भाषा सरोकार\n“छोड़ु छोड़ु मखिया रे आजु के रतिया / हिया भरि देखुँ दमाद अलबेलवा रे.” बाकिर सासू करसु त का? “सासु के अँखिया लगल मधुमखिया रे/ देखहू ना पवली दमाद अलबेलवा रे.” आ दमाद के खासियत अइसन कि ना देखवले बने, ना लुकवले. सुनीं, “चलनी के चालल दुलहा / सूप के फटकारल रे / बर्हनी के मारल दुलहा / करछुल के दागल रे.” आ दुलहा त दुलहे होला. आई त हाथीए चढ़ि के नू. “चकुनी रे हथिया के दरदर अमरिया रे, ताहि चढ़ि आवे दमाद अलबेलवा रे.”\nभोजपुरी लोकगीतन में भोजपुरी संस्कृति आ समाज के झलक लउकेला जवन शायद हर भाषा के लोकगीत खातिर कहल जा सकेला. लोक के गीत आ कवियन के कवितई दूनु अलग तरह के होला. लोक के गीत में बनाव सिंगार कम जिनिगी के ठेठ असलियत बेसी लउकेला जबकि कवि के कवितई में अलंकार, शब्दन के कलाकारी. भोजपुरी लोकगीतन के अथाह संपदा गँवे गँवे बिलाइल चलल जात बा. कुछ नुकसान त फिलिम वाले कइलें, कुछ टीवी चैनल करत बाड़ें. भोजपुरी से ना त फिलिम वालन के मतलब बा ना चैनल वालन के. सुनीं त सोचे के पड़ी कि ई कवना जगहा के भोजपुरी ह? ना त उच्चारण में सफाई मिली ना भाषा में. सब कुछ घाल मेल कर दिहल जाला. भोजपुरी भासा कम धंधा बेसी हो चलल बा.\nखैर बाति बहक गइल. बाति त दमदा के होत रहुवे. दमाद अइसन चीझे होला कि ओकरा खातिर सब कुछ माफ. ओकरा खातिर ऊ सिर नवावे के पड़ जाला जवन कबो दोसरा खातिर ना नवल. आपन मान सम्मान से बेसी धेयान दमाद के मान सम्मान के राखे के पड़ जाला. जिनिगी भर के कमाई दमाद का चलते एके झटका में राख गोबर हो जाला. जवना गीत से शुरू कइनी ओह में कहल गइल बा कि चलनी के चालल आ सूप के फटकारल. मतलब कि दमाद खोजत घरी ओकरा के बढ़िया से बीन छाँट के चुनल जाला. बाकिर जब आपन धियवा अपना मरजी से आपन दुलहा चुन लेव त बाप महतारी खातिर कवनो राह ना मिले. भले बाद में कहत रहे कि “आपन धियवा निमन रहीत त बिरान पारीत गारी?” आपन बेटी ठीक रहल रहीत त दोसरा के का बेंवत रहे जे हमरा के गरिया दीत. सभे देखत बा कि दमादन का चलते सास ससुर के कइसन फजीहत होत बा. आ सब कुछ जानत समुझत जियते माखि घोंटे के पड़त बा. जवना नैतिक बल का सहारे सास ससुर आपन जिनिगी चलवलसि ऊ सब हेरा जाता एगो दमदा के चलते. आ दमाद अइसन कि केला के छिलका पर बिछिलाइल ढिमिलाइल चलत बा. शायद एही से लोग दमाद के गोदी में उठा के माँड़ो में ले आवत रहुवे. हो सकेला कि तब ई बाल विवाह का चलते होत रहल होखे आ बाद में ओकरे के परंपरा मान लिहल गइल कि दमाद चल के ना गोदी में उठा के माँड़ो में ले आवल जाव. कम से कम ओकर गोड़ त ना बिछलाई. काहे कि बिछला गइला का बाद फेस के बुक के पन्ना खराब होखहीं के बा. बद अच्छा बदनाम बुरा. बद के जब ले भद नइखे पिटाइल तब ले सब कुछ माफ साफ बा बाकिर एक बेर जब भद पिटा गइल त ओह बदनामी से उबरे के राह ना मिली.\nएह बीच दोसर गाना शुरू हो गइल बा. हम त मँगनी आजन बाजन सिंङ्हा काहे लवले रे? थूकब तोरा दाढ़ी में बन्दूक काहे लवले रे? चले दीं अब, ढेर काम अझुराइल बा.


बतकुच्चन – ५३ – Anjoria\nबतकुच्चन – ५३\nMar 26, 2012 बतकुच्चन\nएगो कहाउत ह “राड़, साँढ़, सीढ़ी, सन्यासी | एहसे बचे त सेवे काशी”. कहाउत कहल त गइल बा काशी का बारे में जहाँ के राड़, ठग, सीढ़ी आ साधु सबही एकसे बढ़िके एक होलें. बतकु्च्चन में राड़ आ राँड़ के फरक के चरचा पहिले हो चुकल बा. एह कहाउत में राँड़ के नाम नइखे राड़ के बा. राँड़ माने विधवा आ राड़ माने दबंग. जे हमेशा रार बेसाहे खातिर तईयार रहत होखे. हालांकि आदमी के शराफत एही में होला कि राड़ से कबो रार मत बेसाहे. ओकर त कुछ होई हवाई ना राउर चेहरा जरूर बिगड़ जाई. अब एह बेसहला के मतलब खरीदला से मिलत जुलत बा. बस फरक अतने बा कि खरीदे में टेंट ढीला करे के पड़ेला बेसाहल फोकटो में हो सकेला. अब रउरा सभे हो सकेला कि टेंट के मतलबे ना समुझत होखब. ई टेंट शामियाना वाला टेन्ट ना ह, धोती वाला टेंट ह, जवना में लपेट के लोग रुपिया लुकवले राखत रहुवे. बाकिर धोती त अब फैशन में रह नइखे गइल हालांकि टेंट आ पोंछिटा जरूर बाँच गइल बा बातचीत के हिस्सा में. हँ, त बात होत रहुवे ओह कहाउत के. त अगर देखल जाव त आजु के राजनीतिओ के हाल अइसने कुछ हो गइल बा. राजनीति में सही सलामत रहे के बा त राड़, साँढ़, सीढ़ी आ सन्यासियन से बाचही के पड़ी. खास कर के ओह से जे सन्यासीओ होखे आ राड़ो. हालांकि अधिकतर सन्यासी राड़े होले काहे कि उनुकर ना त कवनो स्वारथ रहेला ना ऊ केहू से दबेले. राजनीति में कुछ लोग साँढ़ होला त कुछ लोग सीढ़ी के काम करेला. बाकिर असली डर रहेला राड़ आ सन्यासियन के. एह बारे में भाजपा से बेसी केकरा मालूम होखी जे अइले दिन सन्यासियन से निबटत रहेला. राड़न से निबटे के काम सरकारी दल का लगे रहि गइल बा. ओकरा आपन सरकार चलावे के बा से साम दाम दण्ड भेद सगरी इस्तेमाल करे आवेला ओकरा. कुछ लोग के त दण्ड का धमक से अपना पाले बनवले राखेला बाकिर कुछ लोग अइसन बा जेकरा दण्ड के परवाहे नइखे. काहे कि ओकरा लगे चोरावल भा लूटल भा कवनो दोसरा तरह से मालूम आमदनी से बेसी के संपत्ति नइखे. अब ओहके सीबीआई के डर देखावत पाला में त राखल ना जा सके. से ओकरा सोझा दण्डवत करही के पड़ी. खास कर के तब जब रउरा कुर्सी के अइसन चिपकू होखीं कि मान मर्यादा सब कुछ जाव त जाव, कुरसी ना जाये के चाहीं. अब कुछ लोग उनुका के बेचारा भा बेसहाय कहि सकेला बाकिर असल में ऊ महासहाउर हउवन जिनका खातिर कुछऊ बेसहाउरि नइखे, बेसहाव नइखे. कुरसी के आनन्द खातिर ऊ कुछऊ सहि सकेले. बाकिर एक काम ना करि सकसि कि कवनो राड़ से रार बेसाह लेसु. कहे के त इहे कहेले कि सबकुछ गठबन्हन के मजबूरी हवे. जइसे मरद मेहरारू के गठबन्हन का बाद मेहरी गाठेले आ मरदा बन्हन में पड़ल रहेला. अब एह तरह के गठबन्हन हिन्दुस्तानिये संस्कृति में मिलेला. बाकी जगहा त बात बात में तोहरा से राजी ना कहि के लोग अलगा राह धर लेला. बाकिर एहिजा के सामाजिक गठबन्हन भा राजनीतिक गठबन्हन से आजाद होखल ओतना आसान ना होखे. अब ऊ गठबन्हन चाहे खरीदल होखे भा बेसाहल. खरीदल आ बेसाहल में एगो फरक इहो होला कि बतावल दाम पर खरीद लिहल जाव त खरीदल आ मोलभाव करिके खरीदल जाव त भइल बेसाहल. आ बेसाहल चीज बतुस कतनो बेसम्हार होखे सम्हारही के पड़ी.\nसाल २०२५ में कहल जाई : एगो लोक भाषा होखत रहुवे\nभोजपुरी खातिर समर्पित त्रैमासिक पत्रिका भोजपुरी जिन्दगी के नयका अंक\nकोरोना के तिसरका लहर आवे से रोकल ना जा पाई


कोशिका के प्रकारसंपादन\nकोशिका के आधार प जीव के प्रकारसंपादन\nकोशिका के खोज इतिहाससंपादन\nआर्यावर्त में कोशिका के जीवबीज के रूप में ऋषि चरक इ.स. 100 से 200 वर्ष पूर्व बर्णन कइले बाड़े। ऋषि चरक आ सुश्रुताचार्य इ.स. पूर्व 5000 में लिखल गईल अर्थववेद से ज्ञान प्राप्त करके तीन खंडमें आयुर्वेद प प्रबंध लिखले रहन। आज भी सूक्ष्म योग इहे अर्थववेद के कुछ सिद्धांत मन्त्र के शिवजी के द्वारा कुछ कीलित मन्त्र के साथ जोड़ के तंत्रबिद्या में आदमी के बाल आ नोह् से मोहन, मारन आ बशीकरण जइसन कठिन प्रयोग करे में आज भी सफल बा।इहे कारन से आज भी साधक, साधु, ऋषि आदि आपन दाढ़ी, बार, नोह साधना काल में ना काटत रहन।\nकोशिका के संरचना आ प्रकारसंपादन\n"https://bh.wikipedia.org/w/index.php?title=कोशिका_(जीव_बिज्ञान)&oldid=658967" से लिहल गइल\nLast edited on3अगस्त 2019, at 10:14\nएह पन्ना पर आखिरी बेर संपादन3अगस्त 2019 के 10:14 बजे भइल रहल।


शरद यादव – टटका खबर\nतिसरका मोर्चा का बारे में जदयू अबहीं ले नइखे सोचले कहले नीतीश कुमार\nआजु पटना में लगावल जनता दरबार का बाद पत्रकार सम्मेलन में बिहार के मुख्यमंत्री नीतीश कुमार कहलें कि जदयू अबहीं ले तिसरका मोर्चा का बारे में कवनो फैसला नइखे कइले आ सही समय पर फैसला कर लिहल जाई. अक्टूबर में जदयू के विधानसभावार सम्मेलन तय बा. ओकरा बादे एह बारे में फैसला लिहल जाई,. काल्हु


Faith and belief have no locus standi in law – टटका खबर\nFaith and belief have no locus standi in law\nMuslim leaders are criticising Hasim Ansari who is talking to have some mutually acceptable agreement between Hindu and Muslims. But the fanatic leaders like Shahi Imam of Jama Masjid are against any move to get an out of court settlement on Ayodhya issue. They say that faith and belief should not have any place inamatter of law. But these very elements were against the Shahbano judgement because that was against Shariat.\nअयोध्या विवाद के सर्वमान्य हल आ समझौता में लागल हासिम अंसारी के मुसलमान समुदाय के कट्टर तत्व विरोध कर रहल बाड़े. ओह लोग के कहना बा कि कानून में आस्था विश्वास के कवनो जगहा ना होखे के चाहीं. मुसलमानन के पूरा बाबरी मस्जिद चाहीं तिहाई जमीन से काम ना चली. इहाँ तक कि मुस्लिम पर्सनल लॉ बोर्डो पर कांग्रेस के दलाली करे के आरोप लगावल जा रहल बा. जामा मस्जिद के शाही इमाम कहले बाड़न कि मुस्लिम कानून में समझौता के कवनो गुंजाइश नइखे.\nशाहबानो मुकदमा में कोर्ट के फैसला के खिलाफ पूरा मुस्लिम सुमदाय कइले रहे कि शरीयत का मामिला में कोर्ट के दखलन्दाजी ना चली. मजबूरन राजीव गाँधी कोर्ट के फैसला पलट देबे वाला कानून बनवा दिहले रहले. अब उहे लोग कहत बा कि कानून में आस्था के जगहा ना होखे के चाहीं.\nअयोध्या विवाद में सुलह समझौता के तलाश के खिलाफ दुनु समुदाय के कट्टरपंथी एकमत बाड़े. हिन्दुओ महासभा कहले बा कि ऊ फैसला का खिलाफ सुप्रीम कोर्ट में अपील करी कि मस्जिद खातिर एक तिहाई जमीन काहे दिहल जाई जब सुन्नी वक्फ बोर्ड के दावा खारिज कइल जा चुकल बा. हिन्दू महासभा एह मुद्दा पर नया आन्दोलन शुरु करे के तइयारी में लाग गइल बा.


कहि देहब ए राजा राति वाली बतिया : बाति के बतंगड़ – 19 – Anjoria\nदिसम्बर 26, 2016 कहि देहब ए राजा राति वाली बतिया, बाति के बतंगड़\nमहफिल अपना शबाब पर रहुवे. नाच मण्डली के मलकिनी साज वालन का पीछे बइठल नचनियन के जोश बढ़ावत रहली. मसनद के सहारा लिहले बाबू साहब नाच के आनन्द लेत रहलन. नाचत लउण्डा गाना उठावे आ कुछ कुछ देर पर बाबू साहब के धेयान खींचे के कोशिश करत रहुवे. बाकि बाबू साहब ओकरा पर धेयाने ना देत रहलन. महफिल में चारो तरफ से लौण्डवा के इशारा करत रहे लोग बाबू साहब पर अँचरा ओढ़ावे के. आखिरकार नाचत लौण्डा नयका गाना उठवलसि कि – कहि देहब ए राजा राति वाली बतिया. आ गावत गावत जाके बाबू साहब के अँचरा ओढ़ा दिहलसि. बाबू साहब के बाँह फड़कल आ लागल कि अब उठल. बाकि महफिल के परम्परा देखे जाने वाला बाबू साहब चुप रहि गइलन आ पाकिट से एगो नोट निकाल के ओकरा के दे दिहलन. लौण्डा आदाब बजावत उठल आ फेर महफिल में कूदे लागल. ओकरा बुझाइल कि बाबू साहब के ई गाना नीक लागल बा. ओने लोग सन्न रहुवे कि पता ना कवन बाति कहि देबे के बात करत बा ई लौण्डा. बाबू साहब याद करे के कोशिश करत रहलन कि पता ना ससुरा कवन बाति बता देबे के बात करत बा. लौण्डा बाबू साहब के चेहरा पर सोच के लकीर देखि के सोचलसि कि तीर निशाना प लागल बा. आ अब ऊ हर कुछ देर बात गाना के टेक लेत बाबू साहब के अँचरा ओढ़ावल शुरू क दिहलसि कि – कहि देहब ए राजा राति वाली बतिया ! बाबू साहब का दिमाग में फ्लैश बैक चलत रहुवे आ ऊ हर बेर ओकरा के नोट थमावल जात रहलन. ढेर देर ले इहे क्रम चलत रहल. आखिरकार बाबू साहब के याद आइल कि रात दिशा मैदान करे निकलल रहलन त बगइचा में मइला का बगल में गिरल अमरूद देखि के ललच गइल रहलें आ अमरुदवा धो के खा गइल रहलन. शायद लउण्डवा इहे देखि लीहले होखी. नोट देत देत पाकिटवो खाली हो गइल रहुवे, से खिसियात कहलन कि – जो ना ससुरा, कहि दे कि मइला पर गिरल अमरूद खा लिहले रहीं. पूरा महफिल ठहाका से हिल गइल. लागल कि भूकम्प आ गइल. ओने लउण्डवा के खुशी के ठेकान ना रहुवे. मण्डली में ओकर नौकरी खतरा प रहुवे. ओकर नाच आ गाना कबो एह जोग ना लागे कि महफिल सम्हार सकी. आ ओकरा एगो मौका के तलाश रहल कि कवनो तरह ओकर धाक बनि सके मण्डली में. आ अब ओकर नौकरी असालतन हो जाए के उमीद बन गइल रहे.\nपिछला हफ्ता कुछ अइसने बात भइल. बबुअवा छिरियाइल रहुवे कि हमरा के बोले से रोकल जात बा. काहे कि हमरा बोलते भूकम्प आ जाई आ एही चलते मुनीम जी के हवाई उड़त बा. लोग पूछत बा कि बोले से के रोकले बा तहरा के ? ओहिजा नइखे बोले दीहल जात त एहिजे बोल द. बाकि बबुअवा ओतना बुड़बक ना ह जतना लोग ओकरा के बूझेला. जानत बा कि बहरा बोलब त सबूत देबे के पड़ जाई. भितरा बोलब त नाजाइजो बात चल जाई आ ओकरा प कवनो कार्रवाई ना कइल जा सके. पलटीवाल अलगे परेशान बा कि ओकर पेटेन्ट स्टाइल के बबुअवा चोरावत बा. सभका याद बा 370 पन्ना के सबूत, बाकि सरकार बनते सगरी सबूत भुला गइल. नेता के भाषण हाथी के दाँत लेखा होला. बेशकीमत, बाकि खाए का कामे ना आवे. खाए वाला दाँत अलगा होला आ ऊ लउके ना. कुछ लोग का त अँतड़ीओ में दाँत होला. बबुअवा के सोचे के चाहीं कि अगर मुनीम जी चाह लेसु त ओकरा के कच्चे चबा जइहें आ कवनो निशानो ना मिली. आजु ले नइखे मिलल कवनो सबूत मुनीम जी का खिलाफ. मुनीम जी कवनो कच्चा खिलाड़ी ना हउवें. हो सकेला कि जब रउआ एकरा के पढ़त होखब तब ले एह खेल के राज खुल गइल होखी. हमरो इन्तजारे बा.


जन्माष्टमी का बहाने… – Anjoria\nजन्माष्टमी का बहाने…\nSep 2, 2010 कृष्ण, जन्माष्टमी, व्यवस्था परिवर्तन\nकृषिर्भूवाचक: शब्दोणश्च निवृतिवाचक:\nतयोरैक्यं परंब्रह्म इत्यभिधीयते (ब्रह्मवैवर्त पुराण, ब्रह्मखंड 28 )\nकहे के माने कि “कृष… सत्ता के कहाला. अतुलित सत्ता के नाम कृष्ण ह. ..ण.. के मतलब होला मुक्त भइल, आनन्दित भइल.\nएही असीमित सत्ता, सार्वभौमिकता, आ असीमित आनन्द के मिला के कृष्ण बनेला. बाकिर आज हालात दोसर बा. असीमित सत्ता त बा बाकिर आन्नद सभका खातिर नइखे रहि गइल.\nसमय कब ना बोलवलिस ?\nसमय त आजुओ चिचिआत बा कि ओकरा कृष्ण चाही.\nपुकार गूंजतो बा आ चिचिआ के शान्तो हो जात बा.\nकान्हा के मूरते रहि गइल बा आ हमनी के उनका के शाश्वत मानलो छोड़ दिहले बानी जा.\nबुझात बा अब कहीं कंस नइखे, कवनो बासुदेव जेल में नइखन, भा अब कवनो देवकी के गरभ कचारल नइखे जात.\nडल झील सुनगत बा, असम के जंगल बिलखत बाड़े, तमिलनाडु के अपने राग बा, दिल्ली का जिनिगी में घोराइल दहशत, योगेश्वर के जोगिया रंग के आतंक के प्रतीक बना दिहल बा. कहीं त ..\nघर घर मथुरा, जन जन कंसा\nइतने श्याम कहाँ से लाऊं ?\nओह राति जब कान्हा के कपारे उठवले वासुदेव उफनात जमुना पार कइले रहले त उनका आँखि में जुग बदले के सपना रहल होखी. अधर्म पर धर्म के जीत होखही के चाहीं. कालिया नाग के फन कचरला के जरुरत रहुवे. कंस के तानाशाही बदलाव खोजत रहे, बाकिर आजु के शिशुपाल करोड़न गारी बकत चौके चौक खाड़ बाड़न. कंस के जिहादी आजु नक्सल बन गइल बाड़े, जरासंध पसर के आजु के चीन आ पाकिस्तान बन गइल बा.\nव्यवस्था का अन्याय से नाराजगी केकरा में ना होला ?\nसाहित्यकारन खातिर लेखन बनि जाला ई नाराजगी, बाकिर नेतवन खातिर फैशन बा, विद्यार्थियन खातिर विवाद बहस बा, त आम आदमी अबहियो एही सोच में रहत बा कि, के केहू राजा बनि जाव ओकरा का ?\nकृष्ण उदाहरण बाड़े सत्ता समाज खातिर आ ओहि हिसाब से बदलावो होखे के चाहीं. कृष्ण दिशा देखावेले कि व्यवस्था का खिलाफ बतकुच्चन कइल बहुते आसान होला बाकिर ओकरा के जनानुरूप बनावे खातिर सही नजरिया होखल चाहीं आ एकरा खातिर अपना के तइयार करे के पड़ी. कृष्ण बिना सोचावट वाली क्रान्तियन के पक्षधर ना हउवें, हर बेरा बंदूक ले के, लाल सलाम.. बोलले से बात ना बनेला. बेर बेर हर हर महादेव भा अल्लाह ओ अकबर बोललो से मतलब ना सधेला. कबो मथुरा बचावे के पड़ेला त कबो द्वारिका बसावहू के पड़ेला.\nकृष्ण राजा ना रहले जबकि उनका एक इशारा पर कतना राजमुकुट उनका चरणन में समर्पित हो सकत रहुवे.\nआराध्य खाली अगरबत्ती देखावे खातिर ना होले, उनका बतावल राह पर चलहू के पड़ेला. कृष्ण कवनो आदमी के महानता के ओह शिखर पर चहुँपे के यात्रा होला जहवाँ से ईश्वर के सत्ता शुरु होला. धर्म के स्थापना बहुते महाल उद्देश्य होला आ धर्म कवनो आराधना पद्धति, रिलीजन भा मजहब, के नाम ना होला.\nधर्म ऊ ह जहाँ मानवता निडर बनि सके, जवना खातिर हो सकेला कि भीष्मो पर हथियार उठावे के जरुरत पड़ि जाव भा धर्मराजो से ई कहवावे के जरुरत पड़ि जाव कि .. अश्वत्थामा हतो, नरो वा कुंजरो…. काहे कि आखिर में दुर्योधन के खतम होखही के पड़ी आ सत्ता के आँख मिल जाई.\nबाकिर ई सोचावट आजु कहवाँ बा ? सबेरे का चाय का संगे सरकार के कोसले भर से बात बनि जाले. सभ केहू इहे मानेला कि कुछ बदलाव चाहीं बाकिर का ? आ के ले आई ?\nकृष्ण सभेकुछ ढोवेले, सगरी योग क्षेम…. बाकिर अर्जुन बनि जाये के साहस कतना लोग में बा ? कृष्ण का बाद समय पाँच हजार साल बिता लिहले बा. एकरा के दुर्भाग्ये कहल जाई कि आजु बहुतेरे महाभारत लायक माहौल तइयार हो गइल बा. हर विकसित आ विकासशील राष्ट्र ब्रह्मास्त्र का उपर बईठल बा. आन्हर परमाणु अस्त्र आ हालात अश्वत्थामा जइसन कि ई अस्त्र वापिस लवटि के तूणीर में ना आ सके.\nसगरी के सगरी मानव जाति के अंत बस एकही संधान पर हो सकेला बाकिर कृष्ण कहाँ बाड़े ?\nहमनी के मासूमियत के का कहल जाव कि हमनी का एह इन्तजार में बानी जा कि कवनो कान्हा आई आ हमनी के लड़ाई लड़ी. काहे कि ऊहे कहले रहुवे… यदा यदा हि धर्मस्य… ऊ इहो कहले रहुवे कि कर्मण्येवाधिकारस्ते….\nकण कण में कृष्ण बाड़न, कण कण कृष्ण बनि सकेला.\nन निरोधो न चोत्पत्तिर्न बद्धो न साधक:\nन मुमुक्षंर्न वै मुक्त: इत्येषा परमार्थता.\n2 thought on “जन्माष्टमी का बहाने…”\nThat isareally very appreciative step. I will all the best for the efforts to translate into Bhojpuri the great language because everybody has right to have knowledge not only from Hindi but also from other languages of world.\nजतने सराहल जाव, कम पड़ी…\nपांडे जी के लिखल आ ओपी के भोजपुरी अनुवाद के साधुवाद


साहित्यिक नजरिया आ मूल्यांकन – Anjoria\nमहानगरन में रहे आ जिये वाला हिन्दी, अंग्रेजी के कुछ कवि आलोचक अपना सुविधा आ समझ का अनुसार ,कवनो अवसर पर ‘लोक‘, ‘लोकजीवन‘ आ संस्कृति के बात करेला आ मन मुताबिक अपना खास नजरिया से ओकर इस्तेमालो अपना भासन में करेला.\nलोकभाषा में वाचिक भा सिरजल-लिखित साहित्य के आधुनिक आलोचक दृष्टि से देखे क मतलब ई ना होला कि ओके ओकरा मूल समय-सन्दर्भ आ परिवेश से काट दिहल जाव. भोजपुरी भा कवनो लोक भाषा के कवि, तमाम बदलाव का बादो, अगर केहूँ, तरे अपना ओक आ जीवन-संस्कृति से आत्मिक रूप से जुड़ल बा; त खेत-बारी, ताल-तलैया, नदी-पहाड़, बन-बनस्पति से विलग ना होई. अइसहीं ऊ, महानगरन में शहरी ढंग से जिये वाला कवि आलोचक लेखा, गाँव-देहात के ऋतुचक्र, उत्सवधर्मिता आ संवेदनशीलता का प्रति निठोठ-बौद्धिक, कठकरेज आ उदासीन ना होई.\nअगर शहरी-महानगरी कवि के भोजपुरी कविता आ साहित्य खाली ‘वेदर रिपोर्ट’ लागी त भोजपुरी भा दोसर लोकभाषाई गँवई कवि के, शहरी-महानगरी कविता बौद्धिक, बनावटी शुष्क आ संवेदनहीन काहें ना लागी? कविता में विचार समाए भर आ सांकेतिक रूप में आवे तबे अच्छा बा. घटना शहर में घटेले त गाँवों देहात में घटेले. संवेदना गँवई आ शहरी दूनो के होले. दूनों के माहौल, जीवन शैली आ ढंग-ढर्रा अलग हो सकेला. अइसहीं दूनों के अभिव्यक्तियो अपना समय-सन्दर्भ में, अपना अपना खासियत का साथे होई. सुभाविक आ बनावटी के पहिचान समझदार पाठक क लेला.\nकुछ कवि-आलोचक लोगन का एतराज बा कि भोजपुरी कवि प्रकृति, ऋतुचक्र का अनुसार बदलत मौसम के ‘कविता’ से बहरियावत काहें नइखे ? एही तरे ई लोग अपना साहित्य में खाली ‘गाँवे‘ कस्बा के नापत काहें रहि जाता ? एह लोग का जानकारी में इहे बा कि भोजपुरी में मजिगर गद्य लिखाते नइखे. खैर….. भोजपुरी गद्य भा निबन्ध- साहित्य भोजपुरी पढ़े-लिखे वालन के पता होई, एह लोगन का ओतना पता नइखे, ना ऊ लोग भोजपुरी में गद्य लिखते पढ़त बा.\nहमके कबो-कबो इहे बुझाला कि ई लोग भोजपुरी में भले बोल-बतिया लेव, बाकि भोजपुरी पढ़ला आ लिखला का पजरा एकदमे ना जाला. ओही से जब-जब भोजपुरी प’ दया आवेला त ई लोग अपना अंग्रेजी-हिन्दी के पचल-अधपचल ज्ञान आ पढ़ाई का मोताबिक भोजपुरी साहित्य का मूल्यांकन में, अइसने मृदु बोल बोलेला. हम ए मजबूरी के बूझत, अपना भाषा पर, ओह लोग के एह ‘वत्सल’ ‘कृपा दृष्टि‘ से सब्बुर करे क आदत डाल लेले बानी.\n(भोजपुरी दिशा बोध के पत्रिका “पाती” के दिसंबर १३ अंक से.)\nपूरा पत्रिका डाउनलोड क के पढ़ीं.\nPrevious Post: भोजपुरी के सौभाग्य आ दुर्भाग्य\nNext Post: हम पब्लिक के आदमी हईं, कहेलें खेसारीलाल


पौने तीन साल बाद जजन में सहमति बनल नया जज बहाली के – टटका खबर\nAug 26, 2021 जस्टिस अभय श्रीनिवास ओका, जस्टिस एमएम सुंदरेश, जस्टिस जितेंद्र कुमार माहेश्वरी, जस्टिस बीवी नगरत्ना, जस्टिस बेला त्रिवेदी, जस्टिस विक्रम नाथ, जस्टिस सीटी रविकुमार, जस्टिस हिमा कोहली\n(टटका खबर, बियफे, भादो अन्हरिया चउथ, 2078 विक्रमी)\nपिछला पौने तीन बरीस से सुप्रीम कोर्ट में नया जज बहाल करे खातीर अनुशसा करे वाली कॉलेजियम केंद्र सरकार के नौ गो नाम भेजलसि आ सगरी नाम पर केन्द्र आपन सहमति दे दिहलसि. जान जाईं कि दुनिया में अनूठा जज बहाली करे के तरीका भारत के जज हथिया के रखले बाड़न. एह तरीका से जजन के बहाली करे के फैसला जजे करेलें आ सरकार के एहमें कवनो दखल ना हो पावे. पहिले ई तरीका ना रहुवे आ कांग्रेसी सरकार अपना मनमर्जी के जज बहाल करत रहुवे. बाद में उहे जज बहाली करे के अधिकार अपना हाथ में कर लिहलें. मोदी सरकार बहुत कुछ बदलाव एही चलते नइखे कर पावत काहें कि ओकरा हमेशा बनल रहेला कि पता ना अदालत ओकरा के ऊ बदलाव करे दी कि ना.\nसुप्रीम कोर्ट कॉलेजियम के भेजल आ केन्द्र के सहमति मिल चुकल एह नौ जजन का बहाली का बाद अब देश में मुख्य न्यायाधीश के पद पर पहिला बेर कवनो महिला जज आसीन हो सकीहें, भलहीं एकही महीना खातीर. अगर सब कुछ यथावल रहल त 25 सितंबर 2027 से 29 अक्टूबर 2027 ले भारत के मुख्य न्यायाधीश बन सकीहें.\nनौ जजन के एह सूची में जस्टिस बीवी नगरत्ना, जस्टिस हिमा कोहली, जस्टिस बेला त्रिवेदी, जस्टिस अभय श्रीनिवास ओका, जस्टिस विक्रम नाथ, जस्टिस जितेंद्र कुमार माहेश्वरी, जस्टिस सीटी रविकुमार अउऱ जस्टिस एमएम सुंदरेश के नाम शामिल बा.\nएह बहाली के अनुशंसा करे वाली सुप्रीम कोर्ट कॉलेजियम में मुख्य न्यायाधीश एनवी रमना, जस्टिस उदय यू ललित, जस्टिस एएम खानविलकर, जस्टिस धनंजय वाई चंद्रचूड़, अउर जस्टिस एल नागेश्वर राव शामिल रहलें.


Ritesh Pandey Bhojpuri Song Aaj Jail Hoyi Kalh Bail Hoyi Mafia culture growing in Bhojpuri industry Bhojpuri: ‘आज जेल होई, काल्ह बेल होई, परसों से उहे खेल होई’, भोजपुरी एल्बम में बढ़त माफिया कल्चर– News18 Hindi\nBhojpuri: ‘आज जेल होई, काल्ह बेल होई, परसों से उहे खेल होई’, भोजपुरी एल्बम में बढ़त माफिया कल्चर\nहाल ही में रितेश पांडे (Ritesh Pandey) के एगो भोजपुरी गाना (Bhojpuri Song) रिलीज भइल ह, जवना के नाम ‘आज जेल होई, काल्ह बेल होई, परसों से उहे खेल होई (Aaj Jail Hoyi, Kalh Bail Hoyi)’ ह. एह गाना के रिलीज भइला के बाद सवाल उठत बा कि का पंजाबी गाना के जइसे भोजपुरी में भी माफिया कल्चर के बखान होखे लागल?\nभोजपुरियो एल्बम पंजाबी एल्बम के तरे माफिया कल्चर के महिमा मंडन करत आइल बा. बिना ई सोचले कि एह गाना कुल के समाज पर, खासकर युवा वर्ग पर का प्रभाव पड़ी. का ओकनी का ई सब देख के बंदूक चलावल, अपना स्टेटस भा जाति के धौंस जमावल, हिंसा कइल ना सिखिहsसन. युवा वर्ग के मानसिकता होला कि फिल्म भा गाना के अनुसरण कर के उ अपना के सबसे उत्कृष्ट समझेला भा नया भाषा में कहीं त कूल समझेला. अगर हमनी का अपना आस-पास नजर दौड़ाएब जा त जवान लइका-लइकी के अइसन अनगिनत उदाहरण मिल जाई कि कइसे ओकनी का एल्बम आ फिल्म के स्टाइल धड़ल्ले से कॉपी करत बाड़ें सs ताकि ओकनी के कूल बन जा सन आ मॉडर्न सोसाइटी ओकनी के स्वीकार करे. जबकि ई कूल बनला के चक्कर में पूरा पीढ़ी फूल बन रहल बा.\nकहल जाला गीत-संगीत के बिना जीवन नीरस होला. कहल जाला सिनेमा समाज के आईना होला. जवन समाज में होता उ सिनेमा आ गीत-संगीत में चित्रित कइल जाला. बाकिर एकर एगो कड़वा सच इहो बा कि जवन सिनेमा-एल्बम में होला ओकर समाज पर बहुत असर पड़ेला. रउआ सुनले होखब कि ईया-बाबा के जमाना में देवानंद के करिया कपड़ा के लोग एतना फैन रहे कि ओसहीं कपड़ा सिआवे लागल लोग. अमिताभ बच्चन, राजेश खन्ना आ मिथुन के हेयर स्टाइल से लेके मैनेरिज्म नकल कइल गइल. तेरे नाम के राधे के हेयरकट के लोग दीवाना हो गइल जेकरा चलते गाँवन में मांग-फरवा लइका जइसन विशेषण प्रचलित भइल.\nअइसन कई गो अपराध के जब तहकीकात भइल त पता चलल कि ओकर दोषी कवनो फिल्म भा सीरियल से प्रेरणा लेके अपराध के अंजाम देहलस. कई बार त थ्रिलर फिल्मन के युक्ति के सहारा लेके शातिर अपराधी अपराध के गुत्थी अइसन उलझा देहले सन कि पुलिस के मामला सुलझावत में हालत पंचर हो गइल. गाजियाबाद में कुछ साल पहिले एगो घटना घटल रहे जे में एगो लइका डर फिल्म में शाहरुख के किरदार से एतना प्रभावित रहे कि उ अपना पागलपन के प्यार बुझ लेहलस आ एगो लइकी से इजहार करे खातिर आपन बढ़िया नौकरी छोड़ के ओकरा घर के आस-पास ऑटो चलावे. उ रोज एह इंतिज़ार में ऑटो चलावे कि कहियो त उ लइकी हमरा ऑटो में बइठी आ हम ओकरा से दिल के बात कहब. संजोग से कुछ महिना बाद उ लइकी ऑटो में बइठ गइल. लइका ओकरा के अकेले बइठवलस आ ऑटो के ओकरा घर वाला एरिया में ना ले जाके कवनो सुनसान जगह ले गइल आ ओकरा से अपना दिल के सब हाल कहि देहलस. लइकी एकदम डेरा गइल. उ शोर मचावे लागल त लइका ओकरा के कवनो सुनसान जगह कैद क देहलस आ ओकरा के तनिको चोट ना पहुंचवलस. बस ओकरा के बियाह खातिर तैयार करे के मनावे आ खूब ख्याल रखे. पुलिस के ओकर पता लाग गइल आ लइकी के छोड़ा ले आइल. लइका पकड़ा गइल बाकिर ओकरा चेहरा पर शिकन ना रहे. उ कहे कि हम प्यार खातिर ई सब कइनी हँ. उ अपना बेआन में कहलस कि उ डर फिल्म देख के प्रेरणा लेहले रहे. हम प्रतीक के रूप में रउआ के एगो घटना बतवनी ह जबकि अइसन बहुते घटना हो चुकल बा.\nभोजपुरिए एल्बम के भड़काऊ गाना के नतीजा ह कि बिहार-पूर्वी यूपी में आर्केस्ट्रा पर एक टाइम बैन लाग गइल, तबो उ चोरी छुपे चलबे करे. बाद में पुलिस प्रशासन के अनुमति लेहला पर आर्केस्ट्रा बोलावे के प्रावधान भइल. अइसन सालों से होत आइल बा, अभियो होला कि आर्केस्ट्रा जहां आवेला, उहाँ मार जरूर होला, ना कुछ होई त धाका-धुकी जरूर होई. हम अपना आँखी के सामने भीषण लाठीबाजी, तंबू-फराई, कुर्सी-तुराई, पीठ-फराई आ हाथ-गोड़ तुराई देखले बानी.\nभोजपुरी में एक बेरा एगो गाना हिट रहे, ‘चली समियाना में आज तहरे चलते गोली’. कल्लू ई गाना गा के त हिट हो गइलें, फिलिम में करियर बना लेहलें बाकिर एह गाना के बोल सुन के लवंडा-लफाड़ी से लेके अधेड़वन आ बुढ़वन ले में जवन जोश जागल अउरी ओकरा चलते समियाना में छेद भइल, उ अनगिनत बा. बहुते टेंट वाला लोग के चुना लागल. पवन सिंह अइसन तोडू-फोडू गाना के मास्टर हवें. एगो गाना गवलें, ‘मुखिया जी मन होखे त बोलीं, नाही त रउआ खाईं बरदास वाला गोली’. ई गाना सुनके मुखिया जी आ उनके बेलचा लोग खूब गोली चलावल लोग. दरोगा बाबू आई लव यू के आइटम सॉन्ग ‘ए जादो जी बोलीं कहवाँ ले जाइब’ भी आर्केस्ट्रा में खूब चलल आ लोग नोट के बौछार कर दिहल. जुलुम आ बेहूदगी नाचे वाली लइकियन पर भइल. ओकनी के जबरदस्ती छूवे, छाती प हाथ धरे आ रेप तक के घटना घटल.\nआजकाल बाबुआन आ अहिरान के जातिसूचक गीतन के त हल्ला बटले बा आ ओकरा चलते आर्केस्ट्रा में हो रहल बवाल पर हरदमे खबर छपेला. साँच बताईं त जवना बेटी के बाप के जब ई पता चलेला कि बारात में आर्केस्ट्रा आइल बा त ओकर हाथ छातिए पर रहेला एह बात से ना कि बेटहा कवनो अलबल डिमांड ना कर दे बाकिर एह बात से कि आर्केस्ट्रा में बवाल ना मच जाव, बंदूक-लाठी ना चल जाव.\nरितेश पांडे के एगो गाना बड़ा ट्रेंड में बा, ‘आज जेल होई, काल्ह बेल होई, परसों से उहे खेल होई’. वीडियो में रितेश पांडे बाहुबली बनल बाड़ें, खूब गन चमका रहल बाड़ें, आपन धौंस जमा रहल बाड़ें. बाकिर नैतिकता के पॉलिश करे खातिर उनके गरीबन के मसीहा देखावल बा. कहे के माने केतनो सफेदी पोता जाव भा बचाव में दलील दिआ जाव बाकिर ई माफिया कल्चर भोजपुरी संगीत देखे सुने वाला युवा वर्ग पर बहुते खतरनाक असर डाल रहल बा. ओकर सीधा असर रउआ बिहार, यूपी, झारखंड के अखबार उठा के देख सकीलें कि केतना तेजी से युवा सोशल मीडिया पर आ समाज में कूल बनला के चक्कर में अपराध अउर हिंसा के चंगुल में फंस रहल बाड़ें.\nध्यान राखीं, समाज के छोट क्रूर सचाई पर्दा पर विकराल रूप ले लेला. फेर उ क्रूरता आ गंदगी समाज में अउर तेजी से फ़इलेला. एह से बिल्कुल ध्यान रखे के जरुरत बा कि मनोरंजन के लुभावना पैकेट में हमनी के का परोस रहल बानी जा.


पाती – Page4– Anjoria\nपाती (Page 4)\n(पाती के नयका अंक, दिसंबर २०१२, के संपादकीय) (भोजपुरी दिशा बोध के पत्रिका “पाती” के भोजपुरी प्रकाशनन में एगो खास जगहा बा. अँजोरिया के एह बात के खुशी बा कि पाती संगे एकर अपनापन पिछला कई बरीसन से चलल आवत बा. पाती के प्रकाशित अंक अँजोरिया का मार्फत दुनिया भरपूरा पढ़ीं…\n– डॉ. रामरक्षा मिश्र विमल अपना प्रिय अंदाज, मिसिरी के मिठास आ पुरुषार्थ के दमगर आवाज का कारन भोजपुरी शुरुए से आकर्षण के केंद्र में रहल बिया. भाषा निर्भर करेले विशेष रूप से भौगोलिक कारन आ बोलेवाला लोगन के आदत, रुचि आ प्रकृति पर. विशेष परिस्थिति एह में आपन बरियारपूरा पढ़ीं…\n(पाती के अंक 62-63 (जनवरी 2012 अंक) से – 23वी प्रस्तुति) – रिपुसूदन श्रीवास्तव जिन्दगी हऽ कि रूई के बादर हवे, एगो ओढ़े बिछावे के चादर हवे. जवना घर में ना पहुँचे किरिन भोर के जवना आँखिन से टूटे ना लर लोर के केकरा असरे जिए ऊ परानी इहाँ जहवाँपूरा पढ़ीं…\nजिये-जियावे क सहूर सिखावत अमानुस के मानुस-मूल्य देबे वाली ‘गंगा-तरंगिनी’ ‘गंगा-तरंगिनी’ (काव्य-कथा) अभिधा प्रकाशन, मुजफ्फरपुर. मूल्य – पचास रुपये. प्रथम संस्करण. कवि – रविकेश मिश्र (पाती के अंक 62-63 (जनवरी 2012 अंक) से – 22वी प्रस्तुति) – सांत्वना द्विवेदी गंगा के दूनो पाट मनुष्य के जिये आ जियावे के सहूरपूरा पढ़ीं…\n(पाती के अंक 62-63 (जनवरी 2012 अंक) से – 21वी प्रस्तुति) – सुशील कुमार तिवारी जइसन कि धर्म ग्रंथन में कहल गइल बा ‘धरेतिसः धर्मः’। माने कि देश अउर काल के हिसाब से उचित अनुचित के निर्धरण कइल आ ओकेरा अनुसार व्यवहार कइल धरम होला। एह चीज के समझे-बूझे खातिरपूरा पढ़ीं…


रामचन्द्र कृश्नन जी के लिखल भोजपुरी आलेख गीतन में गारी | जोगीरा\nHome आलेख रामचन्द्र कृश्नन जी के लिखल भोजपुरी आलेख गीतन में गारी\nरामचन्द्र कृश्नन जी के लिखल भोजपुरी आलेख गीतन में गारी\nपरनाम ! स्वागत बा राउर जोगीरा डॉट कॉम प , रउवा सब के सोझा बा रामचन्द्र कृश्नन जी के लिखल भोजपुरी आलेख गीतन में गारी ( Bhojpuri Aalekh geetan me gari) , पढ़ीं आ आपन राय जरूर दीं कि रउवा रामचन्द्र कृश्नन जी के लिखल भोजपुरी आलेख (Bhojpuri Aalekh ) कइसन लागल आ रउवा सब से निहोरा बा कि एह आलेख के शेयर जरूर करी।\nगीत ओके कहें लें भइया जवन गावल जा ,जकर जनम कब भइल एकरे बारे में कवनों निश्चित परमान नाई बा लेकिन हम ते इन्हें कहब कि एंकर जनम तब्बे हो गइल जब मनई पैदा भइला के बाद ऊ गू गा करें लगल आ ओहि गू गा से ऊ गुनगुनाए लगल आ ओकर उहें गुनगुनाइल गीत बनि गइल।\nगीत मनोरंजन के साधन हें आनन्द विरह आ वेदना के प्रगट कइलें के माध्यम हें, हमरे विचार से अगर गीत के आविर्भाव नाई भइल रहत ते मनुष्य के अंदर कुंठा के जाल बिछ जात आ संम्भव से ऊ मनो विकार के शिकार हो जात ।\nअउरी भोजपुरी आलेख पढ़े खातिर क्लिक करीं\nभारत में प्राचीन काल से ही गीत आ संगीत के सम्बन्ध रहल हें वैदिक युग में ऋषि लोग संध्या गायत्री के समय गायन और वादन कइल करत रहें, वेद मंत्र के विधि पूर्वक पूजन कइले से देवता लोग प्रसंन्न होलें,एहि लिए हमरे यहां सभी धार्मिक कार्य में गीत के गावल एक आवश्यक कार्य आ शुभ मानल जाला । आचार्य शारंग देव के कथन हे कि गीत धरम ,अर्थ,काम आ मोक्ष के प्रदान करें वाली हें।\nरामचन्द्र जी के लिखल अउरी रचना पढ़े खातिर क्लिक करि\nगीत के गवलें के अनेकों प्रकार होला , माटी के बोली यानी भोजपुरी में एकरें गवलें के अनेकों परकार बा केहू सोहर गा के आनन्द के अनुभूति करेला,ते के हूं नकटा गा करें हृदय के तृप्ति,केहूं कजरी गा के अपने आत्मा में संन्तोष करेला ते कहूं होली गा के वासना के अभिव्यक्ति ।\nकेतना जोराई एह माटी के गीत के गुन गवले मान के नाई बा,अइसहि एह माटी के गीत गवलें के एक विधा गारी हें,गारी, अरे चउकी जिन हम ओह गारी के ना कहत बाटी जेकरा सुनलें से आप नाक ,भौह सिकोडे लगिला अरे हम ते ओह गारी के बयान करत बाडीं,जवनें के सुनलें खातिर आप तरसि के रहि जाली।\nरामचन्द्र कृश्नन जी\nजब शादी बिआह में आप बरात जालि,आ गारी ना पावेलीं ते ईहे कहेंलि हो इहा गारी नाई भइल,हमरे भोजपुरी क्षेत्र में शादी बिआह में गारी के गावल एक आवश्यक अंग तथा शुभ काम मानल जाला एहि से अगर हम एके मंगल गान के एक शाखा के संज्ञा देई ते कवनों अतिशयोक्ति ना होई, आप के गारी में नारी लोग आप के चाहें केतनो गारी दे आप हंस लें के सिवा नाराज नाई होली,आ जे गारी ना पावेला ऊ मन-ही-मन ललचातें चलि आवला।\nएह गारी के केतना बखान करी,तब्बे ते के हूं कवि कहलें बा।\nनिकी पै फिकी लगें, कहियत समय विचारि।\nफिकी पै निकी लगें ज्यो बियाह में गारि।\nगारी गवलें के चलन प्राचीन काल से हें, आशुतोष भगवान शिव के बिआहे में गारी भइल रहल, पुरूषोत्तम भगवान राम जब शादी करे जनकपुर गइल रहले ते गारी पवले रहले । बियाह संस्कार के बिभिन्न अवसर पर चाहें द्वार पूजा हो, चाहें, मड़वा में डाल देखाई हो चाहें भात खवाई औरत लोग गारी गावेली।\nगारी दु चरण में गावल जालें, पहिला पूर्वार्ध जेके भोजपुरी बोली में नारी लोग बइठका कहेलिं आ दुसरा उत्रार्ध जेके नारी लोग भडउआ कहेंली , जवन भोजपुरी के भांड आ भडिआवल शब्द से बनल हें जवनें में नारी लोग फुहर पातर गारी देलि एहि से एकर नाव भड़उआ हें।\nअब आई पूर्वार्द्ध यानी बइठका के एक नमूना देखि जवना में साफ सुथरा ललित और भाव पूर्ण गीत गावल जाला।\nकि हाजि इन्द्र अखाडें के उचि अटारि, ललना भुलइले ससुरारि\nचिठिया पे चिठिया लिखि भेजेलि मातु कोशिल्या,ललना भुलइल ससुरारि।\nचिठिया ही बाचत ललन अकुतइले, देहूं बिदइया घर जाऊ\nसाठि मोहर एक लाल बछेडा इहवें ललन के बिदाई।\nकि हाजि मइया उलारी पूछें बहिना दुलारी पूछे कहहूं ललन ससुरारि।\nकाऊ बखानी मइया सासु के बोलियां सरहजि हई रिखि रानी।\nआठ ही मास पूता मोरे कोखि रहल कइल न एंतनी बड़ाई,\nएक ही मास पूता गइल ससुरारि,सासू के एतनी बडाई।\nअब भड़उआ के उदाहरण देखिए जवना में नारी लोग फूहर गारी देलि।\nसमधी के बहिना गइली बजार बिचे मिल गया यार उन कर काट खाया गाल हो हो मेरे लाल।\nसमाज में फइलल दहेज के बोझ आ बर पक्ष का कन्या पक्ष के उपर निर्मम आक्रोश के देखि के लोक कवि कन्या पक्ष के दीनता के गारी के माध्यम से उजागर कइलें बाटें।\nरउरे मस्त अमीरा रउरे मस्त अमीरा, हमरे गरीबी के ख्याल करी ।\nरउरे कोठा अटारी रउरे कोठा अटारी हमरे मडइया के ख्याल करी।\nरउरे शाला दुशाला रउरे वाला दुशाला,हमरे चटइया के ख्याल करी।\nमाटी के ऐह गीति में जेतना सरसता मधुरता आ मीठापन भरल बा ओतना अन्यत्र नाई बा,\nएह गारी में कुछ नई गारी चललि बा, लेकिन इसमें ई मीठापन नाई बा जीवन पुराना गारी में बा ।\nजरूरत बा एह धरोहर के बचवलें के ।\nध्यान दीं: भोजपुरी न्यूज़ ( Bhojpuri news ), भोजपुरी कथा कहानी, कविता आ साहित्य पढ़े जोगीरा के फेसबुक पेज के लाइक करीं।\nपिछला लेखबवालिया आज मजाक के मूड में ना, सीरियस वाला मूड में बा !\nअगिला लेखडॉ परमेश्वर दूबे ‘शाहाबादी’ के नवगीत संग्रह के भइल लोकार्पण\nघोघोरानी ! केतना पानी?\nभोजपुरी के विकास में बाधक तत्व : पवन कुमार ‘जय’\nहिन्दी आ भोजपुरी\nफगुआ आ फगुआ गीत\nहोरी : समूह गीत के एगो विधा ह\nफैलना, विस्तृत होना\nपवन सिंह और अक्षरा सिंह अभिनीत भोजपुरी फिल्म सइयाँ सुपरस्टार 1...\nHumra Maati Me Dum Ba\nडॉ राधेश्याम केसरी जी के लिखल भोजपुरी कविता सावन-सिसक गइल बा


बहुते सोच समुझ के फिलिम करेले निरहुआ – Anjoria\nअब कलाकारन के जिम्मेदारी महज फिलिमे ले नइझे समेटात. ओह लोग के फिलिम बनवला से ले के ओकरा प्रचार-प्रसार हर बात में अहम भूमिका निभावे के पड़त बा.\nभोजपुरी सुपरस्टार दिनेशलाल यादव ‘निरहुआ’ कहेलें कि “हमरा विचार से फिलिम के मुख्य कलाकारन ला ई बहुते जरूरी हो गइल बा काहे कि फिलिम आजुकाल्ह मार्केटिंगे का बल प चलत बाड़ी सं. अब के फिलिम डायमंड जूबली भा गोल्डन जुबली छोड़ीं सिल्वरो नइखी मनावत सँ. अब त सउवो दिने कवनो फिलिम मुश्किले से चलत बा. अगर वीकेंड बढ़िया से निपट गइल त बूझ ली कि रउरा सुरक्षित हो गइनी. अइसना में प्रमोशन कइल जरूरी हो जा ता. हम त इ कबो ना कइनी कि एक्टिंग करऽ आ घरे जा. आखिर हमनी का अपना फिलिम के खास हिस्सा होखीले सँ. जइसे कि अगर माटी के पुतला बनावे चलीं त ओकरा के आंख दीहल, मुंह दीहल, चेहरा प भाव दीहल …… तब जा के पुतला पूरा होला. इहे राउर किरदार होला. अगर सिरिफ अभिनये करे के होखे त एगो सीन दे दिहनी आ फेर घरे चल गइनी. अइसन नइखे होखत आजु काल्हु. जिल्द में स्क्रिप्ट मिलेला, ओकर रीडिंग होखेला, वर्कशॉप होखेला, शूटिंग करे से पहिले होमवर्क करे के पड़ेला.”\nनिरहुआ कहेलें कि “कवनो फिलिम साइन करे से पहिले देखीलें कि बैनर कइसन बा ? प्रोडयुसर होखे जे अपना स्क्रिप्ट के पूरा करावे के बेंवत राखत होखे. ओकरा बाद कहानी पढ़ीलें. देखीलें कि डायरेक्टर का खास कइले बाड़न ? डायरेक्टर के बैकग्राउंड का बा ? आखिरकार उहे फिलिम के ड्राईवर होला. जब लागेला कि इ फिलिम हमहू देखल चाहब तबहिए फिलिम करीलें.”\nनिरहुआ के इहे खूबी उनुका के दोसरा नायकन से बढ़ के बनावेले.\nचलत चलत बतावत चलीं कि आजु काल्हु निरहुआ अपना होम प्रोडक्शन फिलिम ‘निरहुआ हिन्दुस्तानी’ में व्यस्त बाड़न.\nPrevious Post: खुद की भूमिका में सराही गई पाखी\nNext Post: भोजपुरी लोकरंग के वैश्विक कलाकार : भिखारी ठाकुर


ईवा एकेब्लाड - विकिपीडिया\n10 जुलाई 1724\n15 मई 1786(1786-05-15) (उमिर 61)\nस्कैराबोर्ग काउंटी, स्वीडन\nस्टॉकहोम आऊर वास्टगोटलैंड\nआलू से पिसान आ सराब बनावै खातिर (1746)\nआलू के बुनियादी भोजन बनाय के भुखमरी घटवलीं\nमेंबरशिप इन रॉयल स्वीडिश एकेडमी ऑव साइंस (1748)\nक्लाएस क्लायसन एकेबाल्ड\n(बि. 1740; उनकर निधन 1771)\nहेडा पाइपर के लेके7गो\nरॉयल स्वीडिश एकेडमी ऑव साइंस में पहिलकी महिला: पूर्ण सदस्य 1748–51, मानद सदस्य 1751–86\nईवा एकेब्लाड (अंगरेजी: Eva Ekeblad) (10 जुलाई 1724 – 15 मई 1786) एगो स्वीडेन के कृषिबैज्ञानिक रहलीं। इनके लोग 1746 में आलू से पिसान आ सराब बनावै के तरीका खोजै बदे ढेर जानैला, जवना से स्वीडन मे अनाज क तंगी दूर भइल आ भुखमरियो के घटना में कमी आइल।\nईवाब्लाड रॉयल स्वीडिश एकेडमी ऑव साइंस (1746) क पहिलकी महिला सदस्य रहलीं।\nईवा डे ला गार्डी क जनम स्टेट्समैन काउंट मैग्नस जूलियस डे ला गार्डी (1668-1741) आऊर शौकिया नेता (पोल्टीसियन) आ सैलूनिस्ट हेडविग कैथरीना लिल्जे: कैप्टन कार्ल जूलियस डे ला गार्डी आ हेडविग कैथरीना डे ला गार्डी के बहिन आ हेडविग कैथरीना डे ला गार्डी और एक्सल वॉन फेर्सन द यंगर की चाची के इहाँ भयल रहे। उनके भाई क बियाह कैथरीन शार्लोट डे ला गार्डी आऊर शाही पसंद हेडविग ताबे के बहनोई से भयल रहे।\n1740 में ईवा 16 बरिस के उमिर में रिक्सराद के काउंट क्लेस क्लेसन एकेब्लैड से बियाह कयके, और सात बच्चन क माई बनलीं; जेमा एगो बेटा और छह गो बिटिया जवने में क्लेस जूलियस एकेब्लैड (1742-1808) आ हेडा पाइपर भी रहलीं। उनकर जीवनसाथी लोग खानदानी स्वीडिश परिवार क रहलैं।\n↑ 1.0 1.1 1.2 1.3 1.4 Riksarkivet Band 12 (1949), p.637\n↑ 2.0 2.1 2.2 "Eva Ekeblad". www.bgf.nu. ओरिजनल से 14 मार्च 2016 के पुरालेखित.\n↑ 3.0 3.1 Anteckningar om svenska qvinnor, Wilhelmina Stålberg, P. G. Berg. 1864, pp. 130–131\n↑ "Ekeblad – Historiska personer – Historiesajten". www.historiesajten.se. पहुँचतिथी 10 जुलाई 2017.\nस्वीडिश इन्वेन्शन ऐंड डिस्कवरीज़\nस्वीडिश एरिस्टोक्रेट और एग्रोनोमिस्ट\n"https://bh.wikipedia.org/w/index.php?title=ईवा_एकेब्लाड&oldid=697934" से लिहल गइल\nJuly 2019 from Use dmy dates\n1724 में जनम\n1786 में निधन\nएह पन्ना पर आखिरी बेर संपादन 14 जुलाई 2021 के 02:30 बजे भइल रहल।


माङ आ आङन के ङ (बतकुच्चन – १४९) – Anjoria\nMarch 2, 2014 Editor भाषा, साहित्य 1\nअब रउरा पतियाईं चाहे मत बाकिर संजोग कुछ अइसन बन जात बा कि पत से पतुरिया के चरचा फेरू पाछा छूटल जात बा. काल्हुए एगो लिखनिहार से बात होखत रहे त उ बात उठा दिहलन ङ के. हिन्दी में ङ के इस्तेमाल खोजले ना भेटाईं. संस्कृत में एकर इस्तेमाल होला आ एही से ङ वर्ण वर्णमाला से नइखे निकसत, ना त एकर कबे विदाई हो गइल रहीत. अलग बात बा कि तब कवर्ग में चारे गो वर्ण बाचल रहीत. सवाल बा कि जब ङ वर्णमाला में मौजूद बा त एकरा इस्तेमाल में अतना कोताही काहे होला? जबकि कुछेक शब्द जरूर अइसन भेंटा जाई जहवाँ ङ के इस्तेमाल बढ़िया कहाई. ओह लिखनिहार के बड़का शिकायत रहुवे कि हम ङ के इस्तेमाल काहे ना होखे दीं. जबकि हमरा इयाद नइखे कि कबो हम ङ के खुला विरोध कइले होखीं. हँ आङन का जगह आंगन के इस्तेमाल होखत रहेला आ हम ओह पर विरोध ना जताईं. एह विरोध ना जतवला आ सहमति में अंतर बा. आङन का जगहा आंगन लिखला में हमरा कवनो विरोध ना होला बाकिर ओह पर सहमत होखलो के कवनो कारण नइखे एहसे महटिया जानीं. अब चूंकि बहुते लोग, सगरी लोग कह दीहल गलत हो जाई, ङ के इस्तेमाल ना करे एहसे हमहूं ओह प जिदियाईं ना कि ङ के इस्तेमाल होखबे करो. शायद एहु से कि ङ के इस्तेमाल वाल अधिकतर शब्द में ङ का जगहा दोसरा वर्ण के इस्तेमाल से मतलब निकले में कवनो असहजता ना बुझाव.\nआ जब चरचा निकल गइल त सोचे लगनी का कवनो शब्द अइसन बा जहा ङ के इस्तेमाल ना होखला से अर्थ समुझे मे गलती के संभावना बन जाला. चुनाव का मौसम से मत दीं आ मत दीं के बीच के अंतर तबले समुझ ना पाएब जब ले एह वाक्यांश के सही संदर्भ ना मालूम होखे. मत विचार भा वोटो के कहल जाला आ नाहियो खातिर मत कहल जाला. एह सोचावट का साथ ही मन में उभरल दू गो शब्द माङ आ माँग. एगो माङ उ भइल जवन आदमी भा औरत आपन केश सम्हारे में काढ़ेलें. केहू बीच में काढ़ेला केहू एक ओर. औरतन के माङ में सेनुर पड़ेला त मरद के माँग खाली रहेला. खाली त कुँआर लड़िकी आ विधवो के माङ होला बाकिर ओकर चरचा एहिजा गैरजरूरी बा. हँ त एह माङ आ माँग में अंतर अब रउरा एकदम साफ हो गइल होगी. जनता के माँग वाला माँग आ आदमी के माङ वाला माङ के अंतर ङ के इस्तेमाल से कतना निकहा कइल जा सकेला एहसे रउरो सहमत हो जाएब. जङिया आ जंघिया में ओतना बड़ अतर ना बुझाई आ आँगन आ आङनो का बीच इहे हाल बा.\nङ आ अंगऽ का बीच के अंतर बतावत समुझावत एगो अउरी बात के सफाई फेरू दीहल चाहत बानी. बहुते लोग पूर्ण विराम खातिर खड़ी पाई के इस्तेमाल करेला जबकि हम ओकरा बदले फुलस्टॉप वाला बिंदू के इस्तेमाल कइल पसंद करीलें. आ एकरा पीछे एगो तर्क इहो रहेला कि जब सगरी विरामचिह्न अगरेजी वाला ले लिहले बानी जा त एगो फुलस्टॉप वाला निशान से कवना बात के परहेज. जबकि फुल स्टॉप वाला बिंदु के इस्तेमाल जगह बचावेला. फुलस्टॉप आ पिछला शब्द का बीच कवनो जगहा ना छूटे जबकि पूर्ण विराम का पहिले थोड़िका जगह छोड़ल मजबूरी होला काहे कि ना छोड़ब त समुझल मुश्किल हो जाई कि ई खड़ी पाई आकार वाला पाई ह कि पूर्ण विराम वाला.\nआ एकरा साथही आजु का चरचो पर पूर्ण विराम लगावत बानी. पत आ पतुरिया के चरचा अब अगिला बेर, बशर्ते फेरू कवनो दोसर बात मत उठ खड़ा होखे.\nङ के भोजपुरी में इस्तेमाल पर नीक कहलीं.ई भोजपुरी के सौभाग्य बा कि जवन ध्वनि हिंदी का पासे नइखे, ऊ भोजपुरी में बिया आ निकहा प्रयोग में बिया. हमनी के अपना एह थाती के कदर करेके चाहीं. आँखि मूदिके हिंदी के तर्ज पर काम कइला में हमरा लाभ कम नुकसाने ढेर लउकता.-विमल


2012 में बन जाई पूर्वांचल राज्य – Anjoria\n2012 में बन जाई पूर्वांचल राज्य\nअप्रैल 20, 2010 पूर्वाचल राज्य\nभारतीय समाज पार्टी के राष्ट्रीय अध्यक्ष ओम प्रकाश राजभर, इंडियन जस्टिस पार्टी के राष्ट्रीय अध्यक्ष डा. उदित राज, पीस पार्टी के राष्ट्रीय अध्यक्ष डा. मुहम्मद अयूब आ जनवादी पार्टी के राष्ट्रीय अध्यक्ष राजेश चौहान गोरखपुर में ऐलान कइले बाड़े कि ऊ लोग पूर्वांचल राज्य बनवाावे के आन्दोलन तेज करे जा रहल बा. एह उद्देश्य के सफलता खातिर जरुरी बा कि जनता के विश्वास जीतल जाव. कोशिश रही कि पूर्वाचल राज्य का लड़ाई में आम जनता के खुला भागीदारी होखे.\nअतवार का दिने गोरखपुर के प्रेस क्लब में पत्रकारन से संयुक्त रुप से बतियावत ई लोग दावा कइल कि साल २०१२ ले पूर्वांचल राज्य बन जाई. अपना दावा के समर्थन में ऊ लोग भरपूर तथ्य आ तर्क दिहल. योजना के कैलेण्डर समुझावत कहल लोग कि अगिला साल २०११ ले राज्य संबंधी प्रस्ताव विधानसभा से पारित होके केन्द्र का लगे चल जाई. कहल लोग कि कांग्रेस, भाजपा, सपा, बसपा सब एके थरिया के बैंगन हउवें जवन सबके सब जाति क राजनीति करत बाड़े. जबकि अॡना बारे में कहल लोग कि ऊ लोग जाति धर्म का राजनीति में विश्वास ना करे. ओह लोग के कोशीश बा कि जनता का सोझा एगो मजगर विकल्प पेश कइल जाव.\n(स्रोत : धर्मेन्द्र कुमार पाण्डेय, गोरखपुर)\nभोजपुरिया महानायक बनलें कांग्रेस के सिपाही


टटका खबर, 24 अप्रैल 2017, सोमार – टटका खबर\nटटका खबर भोजपुरी पट्टी\nटटका खबर, 24 अप्रैल 2017, सोमार\nApr 24, 2017 आजमगढ, कोपा, गाजीपुर, जीएसटी, जौनपुर, बच्चा पाठक, बलिया, बस्ती, बाँसडीह, विधायक, सारण, सासाराम, सोनभद्र\nसुप्रीम कोर्ट का आदेश बा कि यूपी मे हर साल 33 हजार पुलिसवालन के बहाली क के चार साल में सगरी खाली जगहाभर दीहल जाव,\nराज्यपाल राम नाईक के आदेश से इलाहाबाद विश्वविद्यालय के भौतिक विज्ञान विभाग के प्रो0 राजा राम यादव के वीर बहादुर सिंह पूर्वाचंल विश्वविद्यालय जौनपुर के कुलपति नियुक्त कइल गइल बा. इनका साथही डीन स्टूडेन्ट वेलफेयर लखनऊ विश्वविद्यालय के प्रो0 अनिल कुमार शुक्ला महात्मा ज्योतिबा फुले रूहेलखण्ड विश्वविद्यालय बरेली के आ ए0पी0जे0 अब्दुल कलाम प्राविधिक विश्वविद्यालय लखनऊ के प्रो0 विजय कृष्ण सिंह दीनदयाल उपाध्याय गोरखपुर विश्वविद्यालय के कुलपति नियुक्त कइल गइल बाड़ें.\nजौनपुर जिला के खेतासराय इलाका में गुरैनी बाजार में कैम्प लगा के बिजली के बकाया वसूलकरे वाली टीम जब साँझ बेरा सरकारी कार से वापस लवटत रहल त बीच राह में मोटरसाइकिल सवार तीन गो बदमाश कार रोकवा के रूपया वाला बैग ले के भाग गइलें, बैग में करीब छह लाख रुपया होखे के बात कहल जात बा.\nमऊ के मधुबन इलाका में चक्कबोझ गांव के एगो आदमी बाजार क के साइकिल से लवटत रहल जब मधुबन-मझवारा रोड प नंदौर बाजार का नियरा एगो ट्रैक्टर-टाली से धक्का लागल आ एह हादसा में ओकर मौत हो गइल.\nरोहतास जिला के डेहरी नगर इलाका कोल डिपो का सर्विस लेन पर ट्रक से कचरा के साईकिल से जात एगो लइका के मौत हो गइल. हादसा का बाद ट्रक छोड़ के ड्राइवर आ खलासी भाग गइले सँ.\nसोनभद्र के पिपरी इलाका में बारात से सवटत एगो बस बाकाबू हो के खाड़पाथर का नि.रा पुलिया का लगे खाई में पलट गइल. एह हादसा में दू दर्जन लोग के घवाहिल होखे के खबर बा.\nजीएसटी से जुड़ल बिहार माल अउर सेवा कर विधेयक 2017 समेत पांच गो विधेयकन के आजु एके दिन ला बोलावल गइल खास सत्र में बिहार विधानमंडल के दूनू सदनन में हकारी पारि के पारित करा दीहल गइल.\nघोटाला दल घोटाला मे घेराइल जात राजद सुप्रीमौ लालू प्रसाद यादव आजु पलटवार करत भाजपा विधानमंडल दल नेता सुशील कुमार मोदी पर अछरंग लगवलन कि सुशील अपन करियाह धन अपना भाई का कंपनीं खपवले बाड़न आ ओह भाई के महज एगो रिश्तेदार बतावत बाड़न. कहलन कि अगर ऊ रिश्तेदार ह त बताव का लागेला तोहार, मउसा कि फूफा अरे अपना माईए से जनमल भाई के रिश्तादार सत कह.\nमऊ जिला के मोहम्दाबाद गोहना इलाका में गालिबपुर का नियरा मऊ ओरि जात एगो स्कार्पियो मोटरसाइकिल के धक्का मारत सामने से आवत ट्रैक्टर से जा टकराइल. एह हादसा में तीनो गाड़ियन में आग लाग गइल. मोटरसाइकिल सवार एगो औरत आ स्कार्पियो के ड्राइवरो के ओहिजे मौत हो गइल. जबकि ट्रैक्टर वाला आ मोटरसाइकिल सवार एगो आदमी आ ओकर बहिन घवाहिल हो के बाच गइल बा.\nजौनपुर में काल्हु राते आइल आन्ही पानी में केराकत तहसील के टिसौरी गांव में देवाल गिरले से अपना ममहर आइल एगो लइका के मौत हो गइल. ओकर मामा घवाहिल हाल में वाराणसी के अस्पातल में भरती करावल गइल बाड़ें.\nजम्मू-कश्मीर के पुलवामा जिला में कुछ बंदूकधारी जम्मू कश्मीर के सरकार चलावत पीडीपी के जिला अध्यक्ष अब्दुल गनी के गोली मार के जान ले लिहले.\nगाजीपुर के मरदह इलाका के भीखमपुर में आइल बारात में उमंग देखावत भइल फायरिंग में तीन जने के गोली लाग गइल. संजोग अतने रहल कि केहू मरल नइखे. हालांकि गोली लागल छह बरीस के एगो नइका के हालत खराब जरुर बा.\nसोनभद्र के रार्बट्सगंज कोतवाली इलाका के नागनार हरैया में बिजली के शार्ट सर्किच का चलते लागल आगि में आठ महीना के एगो लइका के मौत हो गइल आ ओकर महतारी बहुते झँउस गइल बाड़ी.\nगाजीपुर के दिलदारनगर इलाक में काल्हु राति भइल सड़क हादसा में बेटी के तिलक चढ़ा के कैमूर से लवटत महुआबाग के मिठाई व्यवसायी लालमोहन राय के मौत हो गइल.\nसोनभद्र के ओबरा नगर के बजरंग नगर कॉलोनी में एगो औरत पारिवारिक कलह का बाद जहर खा लिहलसि. परिवार के लोग ओकरा के तिरते अस्पताल ले गइळ जहाँ से ओकरा के जिला अस्पताल रेफर क दिआइल. बाद में जिला अस्पताल में इलाज का दौरान ओकर मौत हो गइल.\nबस्ती के लालगंज इलाका में कल्हुकि रात कुदरहा गांव से एगो बिआह में शामिल होखे आइल लोग के कार लवटत घरी बस्ती-महौली मार्ग प मुड़कट्टी गांव का नियरा पलट गइल. एह हादसा में तीन जने के मौत हो गइल आ तीन जने घवाहिल हो गइले.\nबलिया में कांग्रेस के पुरनिया नेता रहल बच्चा पाठक के काल्हु बनारस के एगो निजी अस्पताल – गैलेक्सी हॉस्पिटल – में मौत हो गइल. बलिया के बाँसडीह से सात बेर विधायक रह चुकल बच्चा पाठक दू बेर कैबिनेट मिनिस्टरो रहलन यूपी के. 90 बरीस के पाठक बाबा के राजनीतिक जिनिगी के शुरुआत साल 1966 में रेवती ब्लॉक प्रमुख बनला से शुरु भइल रहुवे, बच्चा पाठक के अंतिम संस्कार आजु बलिया का पचरुखिया घाट प होखे वाला बा.\nसारण जिला के कोपा बाजार में मिठाई के दूकानदारी करे वाला मनोज यादव के एगो जीप कचारत भाग गइल जब ऊ सड़क पार करत रहलन. 40 बरीस के मनोज यादव के एह हादसा में ठाँवे प मौत हो गइल.\nगाजीपुर के कासिमाबाद इलाका के इन्दौर गाँव के मन्दिर में काल्हु राति अष्टधातु के बनल मूर्ति चोरी करे आइल चार मन्दिर के पुजारी के गरदन टीप के मुआ दीहले सँ आ भगवान राम, लक्ष्मण अउर जानकी जा के अष्टधातु मूर्ति चोरा ले गइलन स.\nसाढ़े सात करोड़ के एलईडी लाइट घोटाला में सासाराम के मुख्य पार्षद नाजिया बेगम समेत तीन जने के गिरफ्तार क लीहल गइल बा.\nजौनपुर जिला के चंदवक इलाका के हिसामपुर गाँव के एगो बिआहल मेहरारू काल्हु रात फाँसी लगा के जान दे दिहलसि. अब ओकरा नइहर के लोग ससुरालियन प दहेत खातिर जान लेबे के केस लिखवले बाड़न.\nआजमगढ जिला के बरदह इलाका में काल्हु एगो नवही के लाश फेंड़ प फाँसी से लटकत मिलल. सरावां गांव के एह नवही के बिआह परसाल मेहनगर इलाका के धनीपुर गांव में भइल रहल. बिआह का बादे से ओकर दिमागी संतुलन बिगड़ल रहला के बात बतावल जात बा.\nहेलल हेलल भईंसिया पानी में


Bhojpuria.com | Kavita\nHome Sahitya Kavita\nकवि परिचय: जिला कैमूर भभुआ के परसियां गाँव के मूल निवासी प्रमोद कुमार तिवारी जी भोजपुरी के एगो उभरत कवि आ लेखक हईं। इहाँ का नई दिल्ली से निकले वाली प्रसिद्ध पत्रिका "द संडे इंडियन" के भोजपुरी संस्करण के वरिष्ठ उप-संपादक रह चुकल बानी, अउर फिलहाल साहित्य अकादमी में कार्यरत बानी। हिन्दी आ भोजपुरी में लिखल प्रमोद जी के रचना हंस, कथादेश, कादंबिनी, आजकल, हिंदुस्‍तान, दैनिक जागरण, पाती, भोजपुरी सम्मेलन पत्रिका आदि में पिछला9साल से छप रहल बाडी स।\nComments (4)\tभारत माता (माई हमार)\n: मूलत: देवरिया जिला (उत्तर प्रदेश) के निवासी अनूप श्रीवास्तव जी फिलहाल नई दिल्ली में बानी आ एगो बडहन मीडिया ग्रुप में कार्यरत...\nComments (5)\tघूँघट सरकावS\nDr. Gurucharan Singh\nकवि परिचय: गुरुचरण सिंह जी हिन्दी आ भोजपुरी के सशक्त कवि, कथाकार, आलोचक आ निबंधकार हईं। गुरुचरण जी के रचना में भारतीय समाज के त्रादसी आ...\nComments (3)\tआजादी के त्योहार\nAnil Ojha Neerad\nकवि परिचय : अनिल ओझा नीरद जी प्रसिद्ध भोजपुरी पत्रिका 'भोजपुरी माटी' के संपादक आ भोजपुरिया डॉट कॉम के साहित्य विभाग के संपादक बानी। इहा...\nComments (2)\tगाँधी जी से...\nDr. Gorakh Prasad Mastana\nभोजपुरिया डॉट कॉम पर आज हमनी का एगो अइसन कवि के रचना के रउरा सामने ला रहल बानी जा, जिनकर रचना जबान से पहिले दिल पर असर करेला। भोजपुरी म...\nComments (4)\t« Start Prev 12Next End »


बुढ़ापा के जिनगी – Anjoria\nअप्रैल 24, 2010 कविता, नूरैन अंसारी\nलोर बहत बा अंखिया से बरसात के तरह.\nहम जियत बानी जिनगी मुसमात के तरह.\nभरल बा घर कहे के अपने ही लोग से,\nबाकिर छटाईल बानी हम कुजात के तरह.\nजब से उठ गईल हमरा भरोसा के अरथी,\nहम बसाये लगनी अरुआइल दाल-भात के तरह.\nकईनी जिनगी भर हम जेकरा खातिर तपस्या,\nउहे फेक दिहल सब्जी से तेजपात के तरह.\nअब लउके न कुछ उ बानी सूरज के घर में,\nजिनगी हो गईल “नूरैन” अन्हरिया रात के तरह.


मौर्य टी॰ वी॰ के बादशाहत कायम बा – Anjoria\nसितम्बर 4, 2011 मौर्य टीवी\nबिहार झारखण्ड के सर्वाधिक लोकप्रिय न्यूज चैनल मौर्य टी॰वी॰ लगातार सातवों हफ्ता क्षेत्रीय चैनलन में नम्बर वन के पोजिशन बरकरार रखले बा जवब कवनो क्षेत्रीय चैनल खातिर एगो रिकार्ड बा. मौर्य टीवी के निदेशक मनीष झा ई जानकारी दिहलन आ एकरा खातिर बिहार आ झारखण्ड के दर्शकन के आभार प्रकट करत अपना चैनल के मित्रन के बधाई दिहलन. कहलन कि एह सफलता में पूरा मौर्य परिवार अनथक प्रयास बा.\nमनीष झा बतवलन कि मौर्य टीवी पर प्रसारित कार्यक्रम बाहुबली, सुनैना, दिल की बात प्रकाश के साथ, मुसाफिर जायेगा कहां, चलते-चलते, खास मुलाकात, मौर्य 8 पीएम, सबले बेसी देखल आ सराहल जा रहल बा. मौर्य टीवी अब उत्तर प्रदेशो पर फोकस करे जा रहल बा जहवाँ मौर्य के प्रसारण शुरू हो गइल बा. मनीष झा कहलन कि हमनी के लगातार नम्बर वन बनाके दर्शक हमनी पर एगो बड़हन जिम्मेदारी डाल दिहले बाड़े आ मौर्य टीवी एकरा के बरकरार राखे के कोशिश करी.\nमौर्य पर अब वृतचित्रन के एगो शृंखला के प्रसारण शुरू भइल बा. आ प्रकाश झा के लिखल कहानी पर भ्रष्टाचार का खिलाफ बनल धारावाहिक ‘सुनैना’ के प्रसारण शुरू हो चुकल बा जवना के दर्शक बहुत पसंद करत बाड़े.\n(स्रोत रंजन सिन्हा)\nमुम्बई में रिंकू घोष आ संजय पाण्डे के दुश्मनी खूब चलल


कोपा – टटका खबर\nसारण के कोपा में एगो बूढ़ के गरदन दबा के मारल गइल\nसारण जिला के कोपा थाना के अनवल गांव में कुछ बदमाश एगो बूढ़ नागेश्वर सिंह के गरदन दबा के मुआ दिहलन स. बाद में ओह बूढ़ के जीभो का दिहलन स. नागेश्वर सिंह के मेहरारू थाना में केस लिखववले बाड़ी. जवना में दू आदमी, नागेन्द्र साह आ रामलखन सिंह, के नामो दिहले बाड़ी. उनकर कहना


आ आपा के चुनौती मानत भाजपा डाँड़ कसलसि – टटका खबर\nआ आपा के चुनौती मानत भाजपा डाँड़ कसलसि\nJan 11, 2014 272 प्लस, भाजपा, मोदी फार पीएम\nनई दिल्ली।0 जनवरी (वार्ता) भाजपा के संसदीय बोर्ड का बइठक में अगिला लोकसभा चुनाव मे आ आपा के बड़हन चुनौती मानत अपना प्रधानमंत्री पद के उम्मीदवार नरेन्द्र मोदी खातिर 272 प्लस के निसान पार करे ला देश भर मे जोर शोर से “मोदी फार पीएम” अभियान चलावे के तय भइल.\nपार्टी के सबले बड़ संस्था संसदीय बोर्ड के बइठका में माथ नेता दू घंटा ले मजगर बात विचार कइले. 17, 18 आ 19 जनवरी के होखे वाला राष्ट्रीय कार्यकारिणी आ राष्ट्रीय परिषद के एजेन्डो प बात भइल. एह बइठका में नरेन्द्र मोदी ना रहले बाकिर अध्यक्ष राजनाथ सिंह आ पुरनिया नेता लाल कृष्ण आडवाणी समेत बोर्ड के बाकी सदस्य शामिल रहले. हालांकि कुछ दोसरा काम में लागल रहला का चलते लोकसभा मे विपक्ष के नेता सुषमा स्वराज आ भाजपा के अध्यक्ष रहल वेकैया नायडू आ नितिन गडकरी ना आ पवले.\nबइठका का बाद महासचिव अनंत कुमार बतवले कि हाल के विधानसभा चुनाव परिणाम से साफ हो गइल बा कि कांग्रेस चुनावी जंग से बाहर हो गइल बिया आ अब ओह जगह के भरल भाजपा खातिर चुनौती बा. कहलन कि भाजपा एह चुनाव में 272 प्लस सीट जीते के निसान बनवले बिया आ एह बदे 12 जनवरी से देश भर मे “मोदी फार पीएम” अभियान चलावल जाई.\nपत्रकारन के सवालन का जवाब में अनंत कुमार के कहना रहे कि अलग अलग राज्य में अलग अलग दल से मुख्य मुकाबला होखी आ एह से राज्यवार रणनीति बनावल जाई.\nलालू राज के याद दिआवत बा आ आपा सरकार के कामकाज\nआ आपा पंजाब के सगरी सीट से लोकसभा चुनाव लडी


‘मिटे ना सेनुरवा’ के सगरी गाना रिकार्ड हो गइल – Anjoria\nविष्णु प्रिया सेवन आर्ट्स के भोजपुरी फिलिम ‘मिटे ना सेनुरवा’ के गाना के रिकार्डिंग पूरा हो गइल. पिछला दिने मुंबई के स्वरलता स्टूडियो में बाकी बाचल दू गो गाना के संगीतकार एस.आर. राजन रिकार्ड करवलन. सुधाकर शर्मा के लिखल एह गीतन के आवाज मिलल सोमा बनर्जी के. फिल्म के निर्माता भरत रावल, कार्यकारी निर्माता अमुल गोयल आ निर्देशक राजकुमार परदेसी हउवें. कैमरा मैन दीपक दुग्गल अउर निट्ठू इकबाल, संपादक राजेश लाल, फाईट मास्टर छोटू, नृत्य मयंक अशोक, आ आर्ट डायरेक्टर अंजनी तिवारी हउवें. ‘मिटे ना सेनुरवा’ के मुख्य कलाकारन में अखिलेश राय, रेखा सिंह, विजय शेट्ठी, अतुला भारवडेकर, दुर्गा सिंह, अजब सिंह राजपूत, उषा भाटिया, अनिल तरले, राम सिंह, दशरथ कचरावत, सुभाष पाठक अउर जयश्री टी. वगैरह के नाम बा. कल्पना अउर ज्योति एह फिल्म के आइटम गर्ल्स हई.\nपुष्पगंधा एंटरटेनमेंट के प्रस्तुति यह फिलिम के कहानी एगो सदाचारी स्त्री पर बा जे निरंतर भक्ति-भावना में लीन रहेले आ अपना दुश्मनन के हमेशा माफ करत रहेले. अब फिल्म के शूटिंग5नवम्बर से शुरू होखे वाला बा.


अकाली दल – टटका खबर\nविरोध जब खाली विरोध का नाम पर होखे लागे, बिना सोचले विचरले होखे लागे त उहे होला जवन आजु खेती से जुड़ल बिल पर हो रहल बा. विपक्ष के त बस विरोध करे के बा. हँ सरकार में शामिल शिरोमणि अकाली दल के अकेला मंत्री हरसिमरत कौर बादल के एह मुद्दा के बहाना बना के\nभाजपा आ अकालीदल में चार सीट पर समझौता\nनयी दिल्ली 06 नवम्बर (वार्ता) दिल्ली विधानसभा चुनाव ला भाजपा आ अकाली दल बादल का बीच चार सीट पर समझौता हो गइल बा. अकाली दल बादल हरिनगर, राजोरी गार्डन, शाहदरा आ कालकाजी से चुनाव लड़ी. अबहीं हरिनगर विधानसभा सीट पर भाजपा के हरशरण बल्ली विधायक बाड़े जे पिछला चार बेर से लगातार चुनाव जीतत आइल


पूर्वांचली आपन हिस्सा मंगले दिल्ली का चुनाव में – Anjoria\nदिसम्बर 23, 2014 अजीत दुबे, दिल्ली, पूर्वांचल, मनोज तिवारी, विधानसभा चुनाव\n21 दिसंबर के भाजपा के उत्तरी-पूर्वी दिल्ली से सांसद मनोज तिवारी का घर पर दिल्ली विधानसभा के होखे वाला चुनाव में पूर्वांचलियन के मौजूदा स्थिती आ भागीदारी पर विस्तार से चरचा भइल.\nएह बइठक में राज्य सभा सांसद आर के सिन्हा, पूर्वी दिल्ली के मेयर मीनाक्षी, राम नारायण दूबे, भोजपुरी समाज दिल्ली के अध्यअक्ष अजित दुबे, दिल्ली भाजपा प्रवक्ता पूनम आज़ाद, पूर्वांचल मोर्चा दिल्ली के अध्यक्ष दिनेश प्रताप सिंह, भाजपा दिल्ली प्रदेश कार्यकारिणी सदस्य डॉ संजीव तिवारी, मुकेश सिन्हा, रणजीत सिंह, चंद्रशेखर राय, विनय त्रिपाठी, कौशल मिश्रा, विजय भगत आ पूर्वांचल के कार्यकर्ता शामिल भइले. पूर्वांचल मूल के आ दिल्ली में भाजपा के निर्वाचित प्रतिनिधि आ चुनाव लड़ल नेतो मौजूद रहले.\nबइठक में पूर्वांचली लोग के विधानसभा चुनाव के उम्मीदवारी में प्रतिनिधित्व पर बल दिहल गइल. दिल्ली में करीब 50 लाख के आबादी बा पूर्वांचलियन के. एह आबादी के भाजपा से जोड़े आ एह लोग के आनुपातिक प्रतिनिधित्व तय करावे पर जोर दिआइल. मांग भइल कि पूर्वांचलियन के बहुमत वाला 27 सीटन में से अधिका पर पूर्वांचल के समर्थ उम्मीदवारन के टिकट टिहल जाव त पीएम नरेंद्र मोदी के 60+ के सपना पूरा हो सकेला.\nसांसद मनोज तिवारी वादा कइलन कि एह मांग के माथ नेता लोग का लगे चहुँपा दिहें आ पूरा उमेद बा कि पार्टी एह बात पर गंभीरता से विचारी. बइठक में अजीत दुबे पूर्वांचलियन के मांग आ अधिकार मजबूती से उठवले.


बतकुच्चन – २८ – Anjoria\nSep 20, 2011 बतकुच्चन\nप्रकृति के एगो नियम विज्ञान में पढ़ावल जाला कि ऊ गँवे गँवे सब कुछ के समतल सपाट करे में लागल रहेले, चाहे ऊ पहाड़ होखे भा कवनो झील पोखरा गड़हा. अलग बाति बा कि पता ना का होई जब सब कुछ समतल हो चुकल रही. शायद तब धरती पर पानी के प्रलय आ जाई. अब एह अबूझ अनजान पहेली में अझूराइल त बतकुच्चन के मकसद नइखे बाकिर आजु कुछ सोच के एकर चरचा उठवले बानी. प्रकृतिये का तरह भाषा विज्ञानो के हाल होला. भाषा विज्ञानी भा व्याकरणाचार्य लोग गँवे गँवे हर भाषा के कवनो ना कवनो सूत्र में बान्हल चलि जालें जबले ऊ भाषा आम आदमी खातिर दुरूह ना बनि जाव. एह विकास यात्रा में संस्कृत, ग्रीक, लैटिन वगैरह त बाँच गइली सँ बाकिर ओकरा बाद के कतना भाषा पता ना कहवाँ बिला गइली सँ. ग्रीक लैटिन के बात छोड़ दीं त संस्कृतो शायद एहसे जिन्दा रहि गइल कि हमनी के ढेरहन धर्मग्रन्थ संस्कृत में लिखल बा. ओकरा बाद के पालि, प्राकृत, अवहट्ट, अपभ्रंश वगैरह गँवे गँवे बिला गइली सँ ठीक ओही तरह जइसे भोजपुरी के मूल लिपि कैथी. आजु कैथी लिपि के पढ़े लिखे वाला केहू ना मिली. बाकिर कुछ लोग कैथी लिपि के साम्यता आजु के गुजराती लिपि में खोज निकलले बा. आ बहुत हद तक ई बाति सहियो बा. बाकिर दुनु लिपियन में अंतरो बहुते बा. खैर बाति फेर बहक गइल. कई बार कह चुकला का बादो आजु फेर कहे के मन करत बा कि हर भाषा के आपन सुभाव होला आ भोजपुरियो के बा. भोजपुरी में दुरुह वर्ण के इस्तेमाल ना होला. स त बा बाकिर भोजपुरी सुभाव में श आ ष ना आवे. संयु्क्ताक्षर से भोजपुरी शुरुवे से फरका रहत आइल बिया. लेकिन एकर कुछ आपनो वर्ण बाड़ी सँ जवन देखे में त संयुक्ताक्षर लागेली सँ बाकिर हईं सँ स्वतंत्र वर्ण. जइसे कि ङ्ह, र्ह, ल्ह, म्ह, न्ह. एकनी के उदाहरण देखल जाव त जङ्हिया, बर्हम, चाल्हाक, गम्हउरी, अन्हरिया से मतलब साफ हो जाई. अब रउरा जानल चाहत होखब कि आजु हम ई पोथा खोल के काहे बइठ गइनी ? एने कई हफ्ता महीना से भ्रष्टाचार के जोर चलत बा. अब भ्रष्टाचार खातिर भोजपुरी में शब्द बा भठियरपन, भ्रष्टाचारी खातिर भठियारा बाकिर देखत बानी कि लोग एह ठेंठ शब्दन के इस्तेमाल कम करत बा. का एह चलते कि भठियारा साफे बतावत बा कि सामने वाला गइल गुहाइल बा जबकि भ्रष्टाचार में तनी शिष्टता झलकत बा ?